Okirat száma: 5/2015-TNY-507224

**Alapító okirat  
módosításokkal egységes szerkezetbe foglalva**

**Az államháztartásról szóló 2011. évi CXCV. törvény 8/A. §-a alapján a(z) Bischitz Johanna Integrált Humán Szolgáltató Központ alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. **A költségvetési szerv**
      1. megnevezése: Bischitz Johanna Integrált Humán Szolgáltató Központ
      2. rövidített neve: Humán Szolgáltató
   2. **A költségvetési szerv** 
      1. székhelye: 1072 Budapest, Nyár u. 7.
      2. telephelye(i):

|  |  |  |
| --- | --- | --- |
|  | **telephely megnevezése** | **telephely címe** |
| 1 |  | 1071 Budapest, Dembinszky utca 7. |
| 2 |  | 1071 Budapest, Dózsa György út 60. |
| 3 |  | 1072 Budapest, Klauzál utca 23. |
| 4 |  | 1076 Budapest, Péterfy Sándor utca 8. |
| 5 |  | 1076 Budapest, Péterfy Sándor utca 47. |
| 6 |  | 1077 Budapest, Wesselényi utca 11. |
| 7 |  | 1077 Budapest, Hevesi Sándor tér 1. |
| 8 |  | 1076 Budapest, Péterfy Sándor utca 8. |
| 9 |  | 1073 Budapest, Akácfa utca 62. |
| 10 |  | 1074 Budapest, Vörösmarty utca 14. |
| 11 |  | 1074 Budapest, Dob utca 86. |
| 12 |  | 1138 Budapest, Révész utca 10-12. |
| 13 |  | 1077 Budapest, Rottenbiller utca 27. |
| 14 |  | 1075 Budapest, Madách Imre utca 2 – 4. |
| 15 |  | 1074 Budapest, Csengery utca 25. |
| 16 |  | 1073 Budapest, Kertész utca 38 – 40. II./4. |
| 17 |  | 1072 Budapest, Csányi utca 3. fsz./2. |
| 18 |  | 1077 Budapest, Hevesi Sándor tér. 1. |
| 19 |  | 1074 Budapest, Csengery utca 25. |
| 20 |  | 1077 Budapest, Rottenbiller utca 27. |
| 21 | Dob Bölcsőde | 1074 Budapest, Dob utca 23. |
| 22 | Lövölde Bölcsőde | 1071 Budapest, Lövölde tér 1. |
| 23 | Városligeti Bölcsőde | 1071 Budapest, Városligeti fasor 39 – 41. |
| 24 | „Esély” Családsegítő és Foglalkoztatási Tanácsadó Szolgálat | 1074 Budapest, Hutyra Ferenc utca 11-15. |
| 25 | „Esély” Családsegítő és Foglalkoztatási Tanácsadó Szolgálat  Ellátottak számára nyitva álló egyéb helyiség | 1076 Budapest. Garay utca 28. |
| 26 | „Hetedhét” Gyermekjóléti Központ | 1073 Budapest, Kertész utca 20. |
| 27 |  | 1073 Budapest, Akácfa utca 61. |
| 28 |  | 1074 Budapest, Dohány utca 22-24. földszint |
| 29 |  | 1074 Budapest, Dohány utca 22-24. félemelet |
| 30 |  | 1071 Budapest, Király utca 97. |
| 31 |  | 1071 Budapest, Peterdy utca 16. |
| 32 |  | 1071 Budapest, Dózsa György út 46. |
| 33 |  | 1078 Budapest, Marek József utca 11. |
| 34 | Fejlesztési, Képzési és Projekt Iroda | 1076 Budapest, Dohány utca 22 – 24. félemelet |
| 35 | Fejlesztési, Képzési és Projekt Iroda | 1077 Budapest Wesselényi utca 71. |
| 36 | Karitatív Iroda | 1077 Budapest, Rózsa utca 3. |

1. **A költségvetési szerv  
   alapításával és megszűnésével összefüggő rendelkezések**
   1. **A költségvetési szerv alapításának dátuma:** 2007. július 1.
   2. **A költségvetési szerv alapítására, átalakítására, megszüntetésére jogosult szerv**
      1. **megnevezése:** Budapest Főváros VII. kerület Erzsébetváros Önkormányzatának Képviselő-testülete
      2. **székhelye:** 1073 Budapest, Erzsébet krt. 6.
   3. **A költségvetési szerv jogelőd költségvetési szervének**

|  |  |  |
| --- | --- | --- |
|  | megnevezése | székhelye |
| 1 | Erzsébetvárosi Gazdasági és Műszaki Ellátó Szolgálat | 1071 Budapest, Damjanich utca 12. |
| 2 | Erzsébetvárosi Szociális és Gyermekjóléti Szolgáltató Központ | 1071 Budapest Dózsa György út 70. |
| 3 | Erzsébetvárosi Egészségügyi Szolgálat | 1072 Budapest, Nyár utca 7. |

1. **A költségvetési szerv irányítása, felügyelete**
   1. **A költségvetési szerv irányító szervének/felügyeleti szervének**
      1. **megnevezése:** Budapest Főváros VII. kerület Erzsébetváros Önkormányzatának Képviselő-testülete
      2. **székhelye:** 1073 Budapest, Erzsébet krt. 6.
2. **A költségvetési szerv tevékenysége**
   1. **A költségvetési szerv közfeladata:**

Az Intézmény működési területén élő, szociális és munkaerő-piaci helyzetük, egészségügyi, mentálhigiénés állapotuk miatt rászorult emberek intézményi szolgáltatások keretében történő ellátása, valamint a családok kiegyensúlyozottabb életvitelének elősegítése, a konfliktusos helyzetek feloldása, a hátrányok mérséklése, a gyermekek testi, lelki egészségének, családban történő nevelésének érdekében magas szintű szolgáltatások nyújtása.

Céljai elérése érdekében az intézmény együttműködik a szociális ellátó tevékenységéhez kapcsolódó más szervezetekkel és intézményekkel. Az Intézmény feladatait az Alapító Okiratban felsorolt szolgáltatások nyújtása útján látja el. A költségvetési szerv feladatait a Képviselő-testület által elfogadott Szociális és Egészségügyi Ágazati Stratégiai Terv 2014 - 2017 – hez kapcsolódó Szolgáltatási tervben leírt területi ellátási modellnek (továbbiakban: TEM) megfelelő struktúrában és szolgáltatásszervezési formában látja el, egy kimenetvezérelt rendszer formájában. A kimenet vezéreltség két alapvető dimenziója az állapotmegtartó és a fejlesztő szolgáltatási forma.

Tevékenységének eredményessége érdekében figyelemmel kíséri a szociális, gyermekjóléti és egészségügyi ellátások jogszabályi környezetének változását, más szolgáltatók eredményeit. Szakterületét érintően képzéseket szervez és folytat, részt vesz pályázatokon, új innovatív programok kidolgozásában.

* 1. **A költségvetési szerv főtevékenységének államháztartási szakágazati besorolása:**

|  |  |  |
| --- | --- | --- |
|  | szakágazat száma | szakágazat megnevezése |
| 1 | 881000 | Idősek, fogyatékosok szociális ellátása bentlakás nélkül |

* 1. **A költségvetési szerv alaptevékenysége:**

(A) a szociális alapszolgáltatások keretében (segítséget nyújtva a rászorulók részére önálló életvitelük fenntartásában, egészségi, mentális, vagy más okból eredő problémáik megoldásában)

1. étkeztetés;
2. házi segítségnyújtás;
3. jelzőrendszeres házi segítségnyújtás;
4. nappali ellátás keretében:
   1. 18. életévüket betöltött, egészségi állapotuk, vagy idős koruk miatt szociális és mentális támogatásra szoruló, önellátásra részben képes személyek ellátása;
   2. 18. életévüket betöltött, fekvőbeteg-gyógyintézeti kezelést nem igénylő pszichiátriai betegeket;
5. családsegítés.

(B) a szociális szakosított ellátási formák keretében (az életkoruk, egészségi és mentális állapotuk, valamint szociális helyzetük miatt az alapszolgáltatások keretein túlmutató igények teljesítésére)

1. tartós és bentlakásos elhelyezés keretében nyújtott ápolási és gondozási szolgáltatás;
2. átmeneti elhelyezést nyújtó szolgáltatás.

(C) a gyermekjóléti alapellátásokkeretében (hozzájárulva a gyermek testi, értelmi és erkölcsi fejlődésének, jólétének, a családban történő nevelésének elősegítéséhez, a kialakult veszélyeztetettség megszüntetéséhez)

1. bölcsődei ellátás;
2. sajátos nevelési igényű gyermek nevelése/gondozása teljes integrációban.
3. gyermekjóléti szolgáltatás
   1. gyermekjóléti munkához kapcsolódóan szabadidős és prevenciós programok szervezése
   2. gyermekjóléti központ speciális szolgáltatásai
      1. kapcsolattartási ügyelet,
      2. kórházi szociális munka,
      3. utcai és lakótelepi szociális munka,
      4. készenléti szolgálat.
   3. Közreműködik a fenntartó által szerződéses formában biztosított szolgáltatások végzőivel való kapcsolattartásban, a felügyeletet ellátó szervezet kérése, valamint a hatályos jogszabályok szerint.

(D) Biztosítja az egészségügyi alapellátást, ennek keretében:

a) A privatizált felnőtt háziorvosi szolgálaton keresztül szervezi a lakosság felnőtt házi orvosi alapellátását.

b) A privatizált házi gyermekorvosi szolgálaton keresztül szervezi a lakosság gyermekek házi orvosi alapellátását.

c) Működteti a védőnői szolgálatot.

d) Működteti a gyermekfogászati alapellátást.

e) A privatizált fogorvosi szolgálaton keresztül szervezi a lakosság fogorvosi alapellátását.

f) Gondoskodik az ügyeleti szolgálat folyamatos működtetéséről minden korosztály számára.

g) Járványveszély, fertőzés észlelése esetén haladéktalanul értesíti az egészségügyi hatóságot.

h). Működteti az ifjúság-egészségügyi szolgáltatást.

i). Működteti az otthonápolási szolgálatot.

(E) Egészségügyi szakellátási feladati körében:

Működteti a szájsebészeti szakellátást és a fogászati röntgent.

(F) Felnőttoktatási tevékenységet végez, melynek keretében elsősorban a szociális-, gyermekjóléti- és egészségügyi területen szervez és bonyolít képzéseket, valamint a munkaerő-piaci esélynöveléshez kapcsolódó képzéseket nyújt. Gyakorlati lehetőséget biztosít a képzésben részt vevők számára; vizsgahelyszínt biztosít egyes OKJ-s képzések során, valamint az akkreditált képzőhelyén fogorvostan hallgatókat és rezidenseket fogad.

(G) Alapfeladatához kapcsolódó projekttevékenységeket végez. Esetenként szűrővizsgálatokat, felvilágosító és közösségépítő programokat szervez a lakosság, illetve annak egyes csoportjai részére. Részt vesz települési humánerőforrás-fejlesztési programok megvalósításában, különösen az egészségügy, a szociális védelem és a gyermekjóléti fejlesztések területén. Munkaerő-piaci reintegrációs programokat működtet.

(H) A költségvetési szerv ellátja az alapfeladataihoz kapcsolódó gazdálkodási feladatokat és rendelkezik az előirányzatok feletti jogosultsággal.

1. A költségvetési szerv az alapfeladataihoz kapcsolódó gazdálkodási feladatokon túl a Budapest Főváros VII. Kerület Erzsébetváros Önkormányzatának üzemeltetésében lévő oktatási-nevelési intézmények tekintetében ellátja a gyermekétkeztetéssel kapcsolatos feladatokat, a nem ingatlanfenntartáshoz kapcsolódó üzemeltetési feladatokat és az ahhoz kapcsolódó gazdasági feladatokat, vezeti továbbá a vonatkozó vagyonnyilvántartásokat.
2. A költségvetési szerv az alapfeladataihoz kapcsolódó gazdálkodási feladatokon túl a Budapest Főváros VII. Kerület Erzsébetváros Önkormányzatának fenntartásában lévő óvodák tekintetében ellátja a gyermekétkeztetéssel kapcsolatos feladatokat.
3. A költségvetési szerv vállalkozásnak minősülő tevékenységet kizárólag a fenntartó Képviselő-testület jóváhagyása alapján végezhet.
   1. **A költségvetési szerv alaptevékenységének kormányzati funkció szerinti megjelölése:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 2 | 014040 | Társadalomtudományi, humán alapkutatás |
| 3 | 072111 | Háziorvosi alapellátás |
| 4 | 072112 | Háziorvosi ügyeleti ellátás |
| 5 | 072311 | Fogorvosi alapellátás |
| 6 | 072313 | Fogorvosi szakellátás |
| 7 | 072410 | Otthoni (egészségügyi) szakápolás |
| 8 | 072430 | Képalkotó diagnosztikai szolgáltatások |
| 9 | 072450 | Fizikoterápiás szolgáltatás |
| 10 | 074031 | Család- és nővédelmi egészségügyi gondozás |
| 11 | 074032 | Ifjúság-egészségügyi gondozás |
| 12 | 074052 | Kábítószer-megelőzés programjai, tevékenységei |
| 13 | 074054 | Komplex egészségfejlesztő, prevenciós programok |
| 14 | 076062 | Település-egészségügyi feladatok |
| 15 | 081071 | Üdülői szálláshely-szolgáltatás és étkeztetés |
| 16 | 083030 | Egyéb kiadói tevékenység |
| 17 | 086090 | Mindenféle egyéb szabadidős szolgáltatás |
| 18 | 094120 | Szakirányú továbbképzések |
| 19 | 095020 | Iskolarendszeren kívüli egyéb oktatás, képzés |
| 20 | 095040 | Munkaerő-piaci felnőttképzéshez kapcsolódó szakmai szolgáltatások |
| 21 | 096015 | Gyermekétkeztetés köznevelési intézményben |
| 22 | 096025 | Munkahelyi étkeztetés köznevelési intézményben |
| 23 | 101110 | Bentlakásos nem kórházi ellátás, ápolás |
| 24 | 101141 | Pszichiátriai betegek nappali ellátása |
| 25 | 101214 | Támogatott lakhatás fogyatékos személyek részére |
| 26 | 102021 | Időskorúak, demens betegek tartós bentlakásos ellátása |
| 27 | 102022 | Időskorúak, demens betegek átmeneti ellátása |
| 28 | 102030 | Idős, demens betegek nappali ellátása |
| 29 | 104030 | Gyermekek napközbeni ellátása |
| 30 | 104035 | Gyermekétkeztetés bölcsődében, fogyatékosok nappali intézményében |
| 31 | 104036 | Munkahelyi étkeztetés bölcsődében |
| 32 | 104042 | Gyermekjóléti szolgáltatások |
| 33 | 105020 | Foglalkoztatást elősegítő képzések és egyéb támogatások |
| 34 | 107051 | Szociális étkeztetés |
| 35 | 107052 | Házi segítségnyújtás |
| 36 | 107053 | Jelzőrendszeres házi segítségnyújtás |
| 37 | 107054 | Családsegítés |
| 38 | 107080 | Esélyegyenlőség elősegítését célzó tevékenységek és programok |

* 1. **A költségvetési szerv illetékessége, működési területe**:

Gyermekjóléti, szociális és egészségügyi alapellátások tekintetében Budapest Főváros VII. kerület Erzsébetváros közigazgatási területe, demens nappali ellátás esetén Budapest Főváros közigazgatási területe, valamint idősek bentlakásos ellátása tekintetében Magyarország közigazgatási területe.

1. **A költségvetési szerv szervezete és működése**
   1. **A költségvetési szerv vezetőjének megbízási rendje:**
2. A Költségvetési szerv vezetőjét az Államháztartásról szóló 2011. évi CXCV. törvény   
   9.§, a közalkalmazottak jogállásáról szóló 1992. évi XXXIII. törvény (továbbiakban: Kjt.) 20/A. § és 23. § alapján a Költségvetési szervet fenntartó Képviselő-testület bízza meg 5 éves időtartamra és gyakorolja felette a munkáltatói jogokat.
3. A pályázati eljárás lefolytatásával összefüggő előkészítő feladatokat a Kjt. 20/A. § 20/B. §., a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) számú kormányrendelet 1/A. § alapján a fenntartó önkormányzat jegyzője látja el.
4. Az egyéb munkáltatói jogokat – a Magyarország helyi önkormányzatairól szóló 2011. évi CLXXXIX. törvény 67. § g) pontjának megfelelően – a polgármester gyakorolja.
   1. **A költségvetési szervnél alkalmazásban álló személyek jogviszonya:**

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazott | * a közalkalmazottak jogállásáról szóló 1992. évi XXXIII. törvény * az egészségügyi tevékenység végzésének egyes kérdéseiről szóló 2003. évi LXXXIV. törvény |
| 2 | munkaviszony | Munka Törvénykönyvéről szóló 2012. évi I. törvény |
| 3 | egyéb munkavégzésre irányuló jogviszony (pl. megbízási jogviszony) | Polgári Törvénykönyvről szóló 2013. évi. V. törvény |

* 1. **A költségvetési szerv szervezeti felépítése és működése:**

Az intézmény feladatait önálló szakmai szervezeti egységek útján látja el.

A költségvetési szerv szervezeti és működési felépítését a Szervezeti és Működési Szabályzat IV. és V. része, valamint az 1. számú melléklete tartalmazza.

1. **Záró rendelkezés**

Jelen alapító okiratot Budapest Főváros VII. Kerület Erzsébetváros Önkormányzata Képviselő-testületének …./2015. (VI. ...) sz. határozatára figyelemmel, a 2015. szeptember 1. napjától kell alkalmazni, ezzel egyidejűleg a költségvetési szerv 2015. április 24. napján kelt, 3/2015-TNY-507224 okiratszámú alapító okiratot visszavonom.

Budapest, 2015.

P.H.

aláírás