|  |
| --- |
| **Budapest Főváros VII. kerület Erzsébetváros Önkormányzata**  **Hutiray Gyula Alpolgármester** |

Iktatószám:

Napirendi pont: ........

Előterjesztve: Városüzemeltetési Bizottsághoz

**ELŐTERJESZTÉS**

**A Képviselő-testület 2015. június 24-i rendkívüli ülésére**

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének …/2015. (….) önkormányzati rendelete az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításáról |

**Készítette:**

Csüllög Szilvia

Hatósági és Ügyfélszolgálati Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Hutiray Gyula Alpolgármester** |

**Tisztelt Képviselő-testület!**

A 2015. évben a közterület használatával kapcsolatban bevezetésre került a járműreklám fogalma. Ezzel, valamint a közterület-használattal összefüggő jogellenes cselekmények kapcsán szükségessé vált a várakozási hozzájárulások kiadására vonatkozó feltételek bővítése, ennek megfelelően az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítása.

A rendeletalkotást megelőző hatásvizsgálat során megállapítást nyert, hogy a rendeletmódosításnak környezeti- és egészségi következményei nincsenek, a munkatársak adminisztrációs tevékenységei sem rendeződnek át. A módosított jogszabály alkalmazásához szükséges személyi-, tárgyi- és pénzügyi feltételek biztosítottak. A módosítás szükségességét a helyi viszonyoknak való megfelelés indokolja.

Fentiek alapján kérem a Tisztelt Képviselő-testületet, hogy a rendelet módosítását elfogadni szíveskedjenek.

Budapest, 2015. június 8.

Hutiray Gyula

alpolgármester

**Budapest Főváros VII. kerület Erzsébetváros Önkormányzata Képviselő-testületének**

**…/2015. (….) önkormányzati rendelete az**

**Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.)**

**önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában és (2) bekezdésében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában, a közúti közlekedésről szóló 1988. évi I. törvény 48. § (5) bekezdés e) pontjában, továbbá a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.)Főv. Kgy. rendelet 13. § (2) bekezdésében (továbbiakban: FŐR) felhatalmazása alapján az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet (továbbiakban: Rendelet) módosításáról a következőket rendeli el:

**1. §**

(1) A Rendelet 5. §-a a következő (1a) bekezdéssel egészül ki:

*„(1a) Az (1) bekezdésben meghatározott lakossági várakozási hozzájárulás kiadásának feltételei:*

*a) a FÖR. 10. § (2) bekezdésében foglaltak teljesítése,*

*b) a gépjárművel kapcsolatos eljárásban az Önkormányzat területén a kérelmezett időszakot megelőző két évben jogerősen, a közösségi együttélés alapvető szabályairól és ezek elmulasztásának jogkövetkezményeiről szóló önkormányzati rendelet alapján közigazgatási bírság kiszabására nem került sor.”*

(2) A Rendelet 5. § (4) bekezdése a következő d) ponttal egészül ki:

*„d) a gépjárművel kapcsolatos eljárásban az Önkormányzat területén a kérelmezett időszakot megelőző két évben jogerősen, a közösségi együttélés alapvető szabályairól és ezek elmulasztásának jogkövetkezményeiről szóló önkormányzati rendelet alapján közigazgatási bírság kiszabására nem került sor.”*

(3) A Rendelet 5. §-a a következő (5) bekezdéssel egészül ki:

*„(5) A gazdálkodói várakozási hozzájárulás kiadásának feltételei:*

*a) a FÖR 11. § (2) bekezdésében foglaltak teljesítése,*

*b) a gépjárművel kapcsolatos eljárásban az Önkormányzat területén a kérelmezett időszakot megelőző két évben jogerősen, a közösségi együttélés alapvető szabályairól és ezek elmulasztásának jogkövetkezményeiről szóló önkormányzati rendelet alapján közigazgatási bírság kiszabására nem került sor.”*

**2. §**

A Rendelet 7. § (5) bekezdésének helyébe a következő rendelkezés lép:

*„(5) Amennyiben az érvényességi időtartamon belül a hozzájárulás kiadásakor fennálló bármely, e rendeletben előírt feltétel megszűnik, illetve a gépjárművel kapcsolatos eljárásban az Önkormányzat területén jogerősen, a közösségi együttélés alapvető szabályairól és ezek elmulasztásának jogkövetkezményeiről szóló önkormányzati rendelet alapján közigazgatási bírság kiszabására kerül sor, a Polgármester a hozzájárulást visszavonja.”*

**3. §**

E rendelet 2015. július 1-én lép hatályba.

dr. Gotthard Gábor Vattamány Zsolt

jegyző polgármester

**Általános indokolás**

A 2015. évben a közterület használatával kapcsolatban bevezetésre került a járműreklám fogalma. Ezzel, valamint a közterület-használattal összefüggő jogellenes cselekmények kapcsán szükségessé vált a várakozási hozzájárulások kiadására vonatkozó feltételek bővítése, ennek megfelelően az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítása.

**Részletes indokolás**

1. § A Rendeletben megfogalmazott, és a várakozási hozzájárulások kiadására vonatkozó feltételek bővítésére irányuló rendelkezés.

2. § A Rendeletben megfogalmazott, és a várakozási hozzájárulások visszavonására vonatkozó feltételek bővítésére irányuló rendelkezés.

3. § Hatályba léptető rendelkezések.