|  |
| --- |
| **Budapest Főváros VII. kerület Erzsébetváros Önkormányzata**  **Hutiray Gyula Alpolgármester** |

Iktatószám:

Napirendi pont: ........

Előterjesztve: Városüzemeltetési Bizottsághoz

**ELŐTERJESZTÉS**

**A Képviselő-testület 2015. június 24-i nyilvános ülésére**

|  |  |
| --- | --- |
| **Tárgy:** | A Budapest VII. kerület, Madách Imre téren tartani kívánt „ÖRKÉNY KERT” elnevezésű kulturális nonprofit rendezvény |

**Készítette:**

Csüllög Szilvia

Ügyfélszolgálati Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztés nyilvános ülésen tárgyalható.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Hutiray Gyula Alpolgármester** |

**Tisztelt Képviselő-testület!**

Az Örkény István Színház Nonprofit Kft. (székhely: 1075 Budapest, Madách Imre tér 6.) Budapest VII. kerület, Madách Imre téri közterület 2015. augusztus 27-től 2015. augusztus 30-ig napjáig terjedő időszakban történő használatára, az „ÖRKÉNY KERT” elnevezésű kulturális nonprofit rendezvény megtartására irányuló kérelmet nyújtott be a hivatalhoz.

Az „ÖRKÉNY KERT” elnevezésű rendezvény Erzsébetváros életében már hagyományosnak mondható, hiszen a 2011 évtől kezdve folyamatosan, önkormányzatunk együttműködésével kerül megrendezésre. Bár maga a szabadtéri rendezvény az új színházi évad köszöntésére, és elsősorban a színházi kultúra népszerűsítésére jött létre, azonban a megrendezett családi programoknak köszönhetőn mára már a kerület egyik legfontosabb és legnépszerűbb nyári eseményévé nőtte ki magát.

Az önkormányzat elősegítve a kerület kulturális életének fejlődését 2015 évben az Örkény Kert rendezvény lebonyolítását 3.000.000 Ft-tal (Budapest Főváros VII. Kerület Erzsébetváros Önkormányzata Képviselő-testületének a 2015. évi költségvetésről szóló 2/2015. (II.23.) önkormányzati rendeletének megfelelően az 5707 sorszámon található ’Turizmussal kapcsolatos feladatok’ előirányzat szerint) támogatja.

A fentieket figyelembe véve kérem a Tisztelt Képviselő-testületet az előterjesztést megtárgyalni, és a határozati javaslatot elfogadni szíveskedjen.

**HATÁROZATI JAVASLAT**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 2015. augusztus 27-től 2015. augusztus 30-ig megrendezésre kerülő, „ÖRKÉNY KERT” elnevezésű kulturális nonprofit rendezvényt az Örkény István Színház Nonprofit Kft. (székhely: 1075 Budapest, Madách Imre tér 6.) szervező, és Budapest Főváros VII. Kerület Erzsébetváros Önkormányzata közös rendezvényének tekinti, ennek megfelelően annak az önkormányzati tulajdonban található Budapest VII. kerület, Madách Imre tér területén történő megtartásához hozzájárul.

**Felelős:** Vattamány Zsolt polgármester

**Határidő:** azonnal

Budapest, 2015. június 11.

Hutiray Gyula

alpolgármester