**Gereben Ágnes életpályája:**

1947. szeptember 21-én született Budapesten 1966–1970 között a [Szegedi Tanárképző Főiskola](http://hu.wikipedia.org/w/index.php?title=Szegedi_Tan%C3%A1rk%C3%A9pz%C5%91_F%C5%91iskola&action=edit&redlink=1) orosz–magyar szakos hallgatója volt. 1971–72-ben az ELTE BTK orosz szakán tanult. 1971-ben a [Marx Károly Közgazdaságtudományi Egyetem](http://hu.wikipedia.org/wiki/Budapesti_Corvinus_Egyetem) tanársegéde volt. 1976–1981 között a [Magyar Tudományos Akadémia](http://hu.wikipedia.org/wiki/Magyar_Tudom%C3%A1nyos_Akad%C3%A9mia) Kelet-Európai Irodalmi Kutatócsoportjának tudományos munkatársa volt. 1982–1987 között a pécsi [Janus Pannonius Tudományegyetem](http://hu.wikipedia.org/wiki/P%C3%A9csi_Tudom%C3%A1nyegyetem)egyetemi docense volt. 1983-ban megszerezte az irodalomtudományok kandidátusa fokozatot. 1985 - óta az ELTE BTK művelődéstörténeti tanszékén tanított. 1999-ben habilitált.

Kutatási területe a századforduló orosz művelődéstörténete és a 20. századi orosz irodalom fehér foltjai, valamint a posztszovjet térség helyzete volt.

1972 – ben kötött házasságot Kun Miklós történésszel.

A Magyar Televízió m1 csatornáján „Barangolások öt kontinensen” címmel saját heti műsora volt (2010. október 14. - 2015. március), amelyben aktuális külpolitikai kérdéseket elemzett meghívott vendégeivel.

2015. március 17 – én hunyt el.

**Művei:**

* [Csehov](http://hu.wikipedia.org/wiki/Anton_Pavlovics_Csehov) világa (monográfia, 1980)
* Az elbeszélésciklus poétikája (tanulmány, 1982)
* [Iszaak Babel](http://hu.wikipedia.org/wiki/Iszaak_Emmanuilovics_Babel) összes művei (sajtó alá rendezte, 1986)
* Több fényt! A glasznoszty a Szovjetunióban (1988)
* [Iszaak Babel](http://hu.wikipedia.org/wiki/Iszaak_Emmanuilovics_Babel) ismeretlen naplója (1989)
* Babel világa (monográfia, 1990)
* Utazás Hollywoodba. Orosz emigráns írók (1990)
* Játsszunk bluest! Orosz emigráns írók kisregényei (1992)
* A pozitív diszkrimináció elmélete és gyakorlata ([Kardos Krisztinával](http://hu.wikipedia.org/w/index.php?title=Kardos_Krisztina&action=edit&redlink=1), [Nemes Dénessel](http://hu.wikipedia.org/w/index.php?title=Nemes_D%C3%A9nes&action=edit&redlink=1), 1996)
* Művészet és hatalom. Orosz írók a XX. században. Új források (1998)
* Antiszemitizmus a Szovjetunióban (2000)
* Egyház az ateista államban 1919–1925. Új dokumentumok az orosz ortodoxia és a bolsevizmus viszonyáról (2001)
* „Engedd el népemet!” Zsidók a háború utáni Szovjetunióban (2000, 2003)
* Beszélgetések a [Gulagról](http://hu.wikipedia.org/wiki/Gulag" \o "Gulag) (2008)
* Megtorlások a Szovjetunióban (2013)
* Posztszovjet forgatókönyvek – utódállamok az ezredforduló után (2014)

**Műfordításai:**

* M. Bakunyin: Államiság és anarchia (1984)
* J. Lotman: Puskin (1987)
* [Iszaak Babel](http://hu.wikipedia.org/wiki/Iszaak_Emmanuilovics_Babel): Odesszai történetek (elbeszélés, [Elbert Jánossal](http://hu.wikipedia.org/wiki/Elbert_J%C3%A1nos" \o "Elbert János), 1995)

**Kitüntetések, díjak:**

* Az [Európa Könyvkiadó](http://hu.wikipedia.org/wiki/Eur%C3%B3pa_K%C3%B6nyvkiad%C3%B3) nívódíja (1986)
* Széchenyi professzor ösztöndíj (2000-2003)
* [A Magyar Köztársasági Érdemrend lovagkeresztje](http://hu.wikipedia.org/wiki/A_Magyar_%C3%89rdemrend_lovagkeresztje) (2010) az orosz kultúra- és eszmetörténet, valamint a kelet-európai művelődés- és politikatörténet területén végzett több évtizedes tudományos, kutató, oktató és publikációs tevékenysége elismeréseként.
* Pro Urbe Erzsébetváros (2011) elismerve szűkebb pátriája, a VII. kerület életében kifejtett fáradhatatlan tevékenységét.