**Szociális alapszolgáltatások**

**Nappali ellátás**

**Szakmai Programja**

Jóváhagyta:

Budapest Főváros VII. Kerület Erzsébetváros Önkormányzatának Képviselő-testülete

a …/2015. (……..) számú határozatával

Készítette:

Bischitz Johanna Integrált Humán Szolgáltató Központ

2015.

**Nappali ellátás Szakmai Programja**

**Bevezető**

A nappali ellátás elsősorban az időskoruk, egészségi állapotuk, mentális helyzetük, illetve hajléktalanságuk okán önmaguk ellátására részben képes felnőttek, pszichiátriai és szenvedély-betegek, demenciával küzdők ellátását szolgálja. A helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak, biztosítja, hogy a szolgáltatás nyitott formában, az ellátotti kör és a lakosság által egyaránt elérhető módon működjön.

**Fenntartó neve:** **Budapest Főváros VII. kerület Erzsébetváros Önkormányzata**

**Intézmény neve, székhelye:** **Bischitz Johanna Integrált Humán Szolgáltató Központ**

**1072 Budapest, Nyár u. 7.**

**Tel.: (1) 413 36 31**

**e-mail:** [**info@bjhuman.hu**](mailto:info@bjhuman.hu)

**web:** [**www.bjhuman.hu**](http://www.bjhuman.hu)

**Telephelyek:**

1073 Budapest, Akácfa u. 61.

1077 Budapest, Király u. 97.

1074 Budapest, Dohány u. 22 – 24.

1071 Budapest, Peterdy u. 16.

1071 Budapest, Dózsa Gy. út 46.

Pszichiátriai betegek nappali ellátása:

1071 Budapest, Dózsa Gy. út 46.

**Elérhetőség:**

Idősek Nappali Klubja

1073 Budapest, Akácfa u. 61.

Tel.: (1) 343 1035

e-mail: [akacos.udvar@bjhuman.hu](mailto:akacos.udvar@bjhuman.hu)

Idősek Nappali Klubja

1077 Budapest, Király u. 97.

Tel.: (1) 322 6362

e-mail: [kiralyklub@bjhuman.hu](mailto:kiralyklub@bjhuman.hu)

Idősek Nappali Klubja

1074 Budapest, Dohány u. 22 – 24.

Tel.: (1) 322 1897

e-mail: [dohany.alapellatas@bjhuman.hu](mailto:dohany.alapellatas@bjhuman.hu)

Idősek Nappali Klubja

1071 Budapest, Peterdy u. 16.

Tel.: (1) 322 4489

e-mail: [peterdy.alapellatas@bjhuman.hu](mailto:peterdy.alapellatas@bjhuman.hu)

Idősek Nappali Klubja

1071 Budapest, Dózsa Gy. u. 46.

Tel.: (1) 341 5513

e-mail: [dozsa.alapellatas@bjhuman.hu](mailto:dozsa.alapellatas@bjhuman.hu)

Pszichiátriai betegek nappali ellátása:

Pszichiátriai betegek Nappali Klubja

1071 Budapest, Dózsa Gy. út 46.

Tel.: (1) 341 5533

e-mail: [dozsa.alapellatas@bjhuman.hu](mailto:dozsa.alapellatas@bjhuman.hu)

**Ellátási területe:**

Budapest Főváros VII. kerület közigazgatási területe

**Engedélyezett és befogadott férőhelyek száma:**

1073 Budapest, Akácfa u. 61. – 90 férőhely

1077 Budapest, Király u. 97. – 90 férőhely

1074 Budapest, Dohány u. 22 – 24. – 60 férőhely

1071 Budapest, Peterdy u. 16. – 90 férőhely

1071 Budapest, Dózsa Gy. út 46. – 90 férőhely,

– pszichiátriai betegek nappali ellátása 25 férőhely

**A szolgáltatás működésének jogi keretei**

* A szociális igazgatásról és szociális ellátásokról szóló **1993. évi III. törvény** (továbbiakban: Szt.),
* A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló **369/2013 (X.24.)** **Korm. rendelet**
* A személyes gondoskodást nyújtó szociális intézmények szakmai feladatairól és működésük feltételeiről szóló **1/2000. (I. 7.) SZCSM rendelet** (továbbiakban: Szakmai rendelet),
* A személyes gondoskodást nyújtó szociális ellátások igénybevételéről **szóló 9/1999. (XI. 24.) SZCSM rendelet** (továbbiakban: Ir.),
* A személyes gondoskodást nyújtó szociális ellátások térítési díjáról szóló **29/1993.   
  (II. 17.) Korm. rendelet** (továbbiakban: Tr.),
* A szociális, a gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról szóló **226/2006. (XI. 20.) Korm. rendelet,**
* A személyes gondoskodást végző személyek továbbképzéséről és a szociális szakvizsgáról szóló **9/2000. (VIII. 4.) SZCSM rendelet.**
* Budapest Főváros VII. kerület Erzsébetváros Önkormányzata Képviselő-testületének mindenkor hatályos szociális rendelete (továbbiakban: Ör.)

**A nappali ellátás célja**

Az intézményi ellátásban részesülők szociális biztonságának megőrzése érdekében nyújtott szolgáltatások szervezése és összehangolása, e tevékenységek és egyéb szociális szolgáltatások megismertetése, s az azokhoz való hozzájutás támogatása. Szociális szolgáltatási feladataink végzése során az ellátott személyek és családok életmódjának, szokásrendjének, hagyományainak tiszteletben tartása.

Szolgáltatásainkkal segítséget nyújtunk a problémák megoldásában, krízishelyzetek megelőzésében és kezelésében, a lelki (mentális) egészség megtartásában, annak támogatásában. Munkavégzésünk során törekszünk arra, hogy ellátottjainknál érvényesüljön az információhoz való jog, ne sérüljenek az alapvető emberi jogok és az ellátással kapcsolatos adatok védelme. Megmaradjon és megőrizhessék a szabad mozgás jogát, az önrendelkezési és saját autonóm döntési képességüket. Biztosítsuk a személyes ügyeikben való segítségnyújtást, a panaszhoz való jogot, az esélyegyenlőséget és nem utolsósorban az emberi méltóság tiszteletét és a személyiség védelmét.

**Az ellátandó célcsoport jellemzői**

Erzsébetváros lakónépessége előrehaladott mértékben elöregedett, kedvezőtlenebb az összetétele, mint Magyarország, illetve Budapest népességének, igen gyenge a természetes reprodukciós képessége. A fiatalkorúak aránya alacsony, amely a népességszám fenntartását veszélyezteti, és további jelentős mértékű természetes alapú népességfogyást vetít előre hosszabb távon. A középkorúak rétege az átlagosnál szélesebb, amely a munkavállalás szempontjából kedvező, míg az időskorúak aránya jelentősen meghaladja az átlagot. Az idősebb középkorúak túlsúlya miatt fokozatosan nő az időskorúak aránya, amely a kerületi szociális és egészségügyi ellátórendszer számára is egyre nehezebb kihívást jelent. A nappali ellátás potenciális kliensei számos módon értesülhetnek az ellátási forma létezéséről és igénylésének módjáról. Így valamennyi kerületi szociális intézmény egyes egységeiben, az önkormányzati irodákban, a háziorvosoknál, az intézmény honlapján, a helyi médiában és szórólapok formájában is tájékozódhatnak a lehetőségekről.

**A nappali ellátás szakmai tartalma, módja, a biztosított szolgáltatások formái, köre**

Az idősek klubja fontos területe az idősebb generáció közösségi életének. Enyhíti az egyedüllét és a magány érzését, segítséget nyújt a társas kapcsolatok ápolásában, a tartalmas időtöltésben. Hozzájárul a napi életritmus megtartásához. A klubok a saját otthonukban élő idősek részére biztosítják a szabadidő hasznos eltöltését kulturált körülmények között.

A klubokban arra törekszünk, hogy az időseknek olyan programokat nyújtsunk, amelyek érdekesek számukra, hasznosak és elérhetőek. Olyan szórakoztató tevékenységek sorát működtetjük, melyekkel felébreszthető és fenntartható az idős emberekben az önbecsülés, a hasznosság tudata és a közösséghez való tartozás érzése.

**A nappali ellátás keretében biztosított gondozási tevékenységek, a megvalósítani kívánt program bemutatása, nyújtott szolgáltatáselemek, tevékenységek**

A **nappali ellátás hozzáférhetőségének -** valamennyi a szolgáltatásra jogszabályilag jogosult számára - **biztosítása** lényeges eleme az egyes szociális szolgáltatási formák egymásra épült, koordinált működésének. A napközben igénybe vehető szociális szolgáltatások is növelik a rászorulók biztonságát, és hozzájárulnak ahhoz, hogy minél hosszabb ideig az idős ember saját otthonában élhessen.

Az idősek klubjai nyitottak Erzsébetváros aktív és inaktív lakosai előtt. Cél, hogy hasznos szociális információkat nyújtsanak többek között az Internet segítségével.

Az 5 klub minden hónapban összehangolja a programokat, hogy ne legyenek esetlegesen program ütközések, vagy azonosságok.

Rendszeres foglalkozásaink:

* Nagyi Net (kezdő és haladó szinten)
* Kreatív foglalkozás
* Kerámia készítő foglalkozás
* Csoportos torna
* Meridián torna – stressz oldó tornagyakorlatok
* Angol nyelvi készségfejlesztő foglalkozás
* Etka-Jóga
* Hastánc
* Rajz szakkör
* Foltmozaik varró foglalkozás
* Alkotó Műhely

Ezeken kívül további színes programokkal várjuk klubtagjainkat:

* Zenés, táncos klubdélután
* Városnéző séták
* Verses klubdélután
* Múzeumi séták
* Mozi

Több rendszeres foglalkozásunk vezetője önkéntesként végzi munkáját a klubokban.  
A különböző programok mellett fontos, hogy a klubokban ingyenes jogi tanácsadás is működik. Igény szerint a klub dolgozói is segítenek a klubtagoknak hivatalos ügyeik intézésében.

Az Idős klubok sajátossága, hogy akkor működnek jól, ha az ellátottak minél hosszabb ideig veszik igénybe a szolgáltatást. Így lehetőségünk van személyes kapcsolatokat kialakítani a klubtagokkal, figyelemmel kísérni mentális és fizikai állapotukat. Igyekszünk a meglévő készségeiket megőrizni és fejleszteni, továbbá szociális helyzetüket javítani. Sok ismeretség, barátság kötődik klubtagjaink között, akik később a klubon kívül is szívesen találkoznak egymással, akár napi tevékenységeiket is összehangolják pl.: együtt mennek piacra, közösen járnak tornára, stb.

A Humán Szolgáltató az SZCSM rendelet 84/A.§ - a előírásainak betartásával az Erzsébetvárosban működő Idősek klubjaiban a **demens személyek nappali ellátását** is biztosítja, a 84/A § (2) bekezdése szerint az idősek klubjai részeként.

**Az ellátás biztosítja**

* a tagok kulturált, hasznos szabadidő eltöltését,
* a tagok részére - a házirendben meghatározott nyitvatartási időben - a klub helyiségeinek, berendezési és felszerelési tárgyainak térítésmentes használatát,
* étkezést (melyért a szociális helyzettől függően térítési díjat kell fizetni az érvényben lévő jogszabályok alapján),
* egyéb szolgáltatásait az SZCSM rendelet 77. §-a szabályozza.
* Enyhe, középsúlyos demenciával küzdő idősek napközbeni ellátását, biztonságuknak, „jól lét” érzésüknek megőrzésével a körülöttük élő családtagok tehermentesítésével, háttértámogatásával.

**Demenciával küzdő idősek nappali ellátása keretében biztosított gondozási tevékenységek**

* Azoknak az enyhe, illetve középsúlyos demenciával küzdő idősödő emberek**,** ellátásban részesülők szociális biztonságának megőrzése érdekében nyújtott szolgáltatások szervezése és összehangolása, e tevékenységek és egyéb szociális szolgáltatások megismertetése, s az azokhoz való hozzájutás támogatása. Szociális szolgáltatási feladataink végzése során az ellátott személyek és családok életmódjának, szokásrendjének, hagyományainak tiszteletben tartása.
* Kulturált, biztonságos körülmények között, a hiányzó családi gondoskodás pótlása; Életminőségük megőrzése, önellátási képességük csökkenése mellett is szükségleteik kielégítése.
* Demenciával küzdő idősödő emberek napközbeni ellátása során a hozzátartozók tehermentesítése tanácsadás, segítségnyújtás, hozzátartozói támogatói csoport létrehozásával, a családsegítő szolgálat közreműködésével.
* Személyközpontú gondoskodással, elősegíteni a demenciával küzdő idősödő embereknek, családtagjaiknak és mindazoknak a „jól-létét” akik törődnek velük. Családi kapcsolataik ápolása a családtagok bevonásával.
* Ápolás, gondozás, foglalkoztatás mellett, szeretetteljes gondoskodás, biztonságos felügyelet biztosítása az emberi méltóságuk, autonómiájuk megőrzésével.
* Speciális mentális programok mentén biztonságot, védelmet és érzelmi támogatást nyújtani, biztosítani az aktív időtöltést számukra.
* Az aktivitásuk, meglévő képességük megtartása, a dependencia megelőzése, az egészségügyi szolgálattal együttműködve.
* Kapcsolat kialakítása és fenntartása a kompetenciahatárok betartásával (pszichiáter, geriáter, háziorvos, hivatásos gondnok);
* Bekerülés előfeltétele a geriáter háziorvos, a pszichiáter és a mentálhigiénés munkatárs - szociális munkás által készített szakvélemény, az erősségekre épülő állapotfelmérés, mely elősegíti a fizikai és mentális képességek megőrzésére irányuló gondozási tervek elkészítését, meghatározza a szükséges szakemberek bevonását, a stáb felállítását, a további feladatok meghatározását előkészíti.

**Demens személyek nappali ellátásának további szabályai**

A demens személyek nappali ellátása pszichiáter, neurológus, geriáter által készített demencia kórképet megállapító szakvéleményével rendelkező személyeket láthat el.

**A demens ellátás értékeken alapuló személyközpontú gondoskodás.**

A személyközpontú gondozás a dolgozók részéről kreatív innovációs készséget és kísérletező kedvet igénylő tevékenység.

Személyközpontú szociális munka érvényesülése a demens nappali ellátás során

Kommunikáció a szolgáltatást igénybevevőkkel

* partnerség
* odaforduló figyelem
* korrekt információ

Empátia és a szolgáltatást igénybevevő szempontjainak figyelembevétele

* megértés
* empátiás készségek fejlesztése

Gondozás légköre

* pozitív gondozási légkör megteremtése
* elfogadó gondozási attitűd

Respektus

* a szolgáltatást igénybevevőt autonóm felnőttnek kell tekinteni
* el kell kerülni a paternalisztikus gondozási attitűdöt és a lekezelő megnyilvánulásokat

Képessé tevés (empowerment)

* megerősíteni a szolgáltatást igénybevevő autonómiáját
* ösztönözni az önálló erőfeszítést

Közösségi részvétel ösztönzése

* változatos közösségi programok kialakítása és azokba a szolgáltatást igénybevevők bevonása
* „nyitott klub” koncepciójának érvényesülése

Problémás viselkedés kezelése

* megfelelő gondozási stratégiák kialakítása
* szükség esetén pszichiáter orvos bevonása

Hozzátartozók bevonása

* a klub életébe aktívan bevonódjanak
* érdemi kapcsolattartás kialakítása
* felvilágosítás, tudatosítás, segítés

Csoport munka

* minden dolgozó fontos a demens ellátásban.

Gondozási tervek fontos része a demens ellátásban:

* élettörténeti elemek
* személyiség tényezők feltárása
* életviteli stílus
* egyéni érdeklődés
* megtartott képességek
* változások folyamatos nyomon-követése
* naponta egyéni és csoportos foglalkozások, heti tervek alapján kell megszervezni és lebonyolítani
* folyamatos gondozói felügyelet a nyitvatartási idő alatt

Az ellátásra szolgáló helyiség tárgyi feltételei elősegítik a demens ember könnyű és **biztonságos** közlekedést, tájékozódását, hozzájárulva ezzel is **biztonságérzete** növeléséhez. Alapvető szempont a stabil környezet megteremtése, a berendezési tárgyak állandósága, irányjelzők alkalmazása, strukturálisan egyszerű, jól átlátható, biztonságos berendezésű – székek, fotelok, asztalok lekerekített formájúak, stabil lábazatúak. Csúszást, elesést okozó tárgyak nincsenek a klubban. Helyiségeink megfelelő nagyságúak, világosak, barátságosak. A demens személyek biztonságát növeljük kapaszkodókkal, jelekkel, színekkel, képekkel, amelyek segítik a tájékozódásban, az eligazodásban is. Földszinti, zöld környezetben, udvarral, kerttel rendelkezünk. Alapvető cél, hogy a foglalkozások elősegítsék az ellátottak **meglévő képességeinek** **stabilizálását** a lehetséges mértékig **fejlesztését**, esetleg a már elmaradt képességek újbóli felszínre hozását. A mindennapok során folyamatosan kell törekedni a memória-erősítésére.

Az ellátottak **állapotfelméré**se Mini Mentál Teszt segítségével történik.

A **Mini Mental Teszt** egy a 70-es évekből származó gyors kognitív [teszt](http://hu.wikipedia.org/w/index.php?title=Teszt&action=edit&redlink=1), amit főként a [demenciák](http://hu.wikipedia.org/w/index.php?title=Demencia&action=edit&redlink=1) azonosítására és súlyossági fokuknak megítélésére használnak az [orvosi](http://hu.wikipedia.org/wiki/Orvostudom%C3%A1ny), [klinikai pszichológusi](http://hu.wikipedia.org/wiki/Klinikai_pszichol%C3%B3gus) és [neuropszichológusi](http://hu.wikipedia.org/w/index.php?title=Neuropszichol%C3%B3gus&action=edit&redlink=1) gyakorlatban. A teszt részfeladatai az [orientációt](http://hu.wikipedia.org/w/index.php?title=Orient%C3%A1ci%C3%B3&action=edit&redlink=1), a [figyelmet](http://hu.wikipedia.org/wiki/Figyelem), a [központi végrehajtót](http://hu.wikipedia.org/w/index.php?title=K%C3%B6zponti_v%C3%A9grehajt%C3%B3&action=edit&redlink=1), a gyorsasszociációk kiépítésének képességét, a megnevezési valamint az [analizáló-szintetizáló képességet](http://hu.wikipedia.org/w/index.php?title=Analiz%C3%A1l%C3%B3-szintetiz%C3%A1l%C3%B3_k%C3%A9pess%C3%A9g&action=edit&redlink=1) vizsgálják. A teszt előnye, hogy a tesztfelvétele nem tart tovább 10 percnél, pontozása egyszerű, átlátható, a tévedési lehetőség alacsony.

A folyamatos szakmai fejlődés érdekében a közelünkben lévő / Péterffy Sándor utcai Kórház és Rendelőintézet, Szövetség utcai Kórház, Alsóerdősor / pszichiátriai osztályok szakorvosaival közvetlen munkakapcsolatot építettünk ki, közreműködésükkel és geriátriai szakvizsgával rendelkező orvosainkkal készítjük el és évenként kontrolláljuk a demenciával küzdő klubtagjaink állapotfelmérését.

A Családsegítő Szolgálat segítő szakembereinek közreműködésével, jelzőrendszer működtetésével, kapcsolati hálót szőve, **hozzátartozói támogatói csoportot szervezünk**. Rendkívül fontosnak tartjuk a segítő családtagok tehermentesítését, a jó közérzetük, fizikai és lelki egészségük megőrzését, a szükséges ügyintézéseik könnyítését. **Önkéntes csoportok bevonásával gazdagítjuk szolgáltatásainkat, programjainkat.**

A nappali ellátás önmagában csak részben képes segíteni a családok életét. A megváltozott körülmények figyelembe vételével elengedhetetlenül szükséges az egymásra épülő integrált szolgáltatások biztosítása a demencia kórkép enyhe, középsúlyos és súlyos eseteinél egyaránt. **Bentlakásos ellátásaink** átmeneti (határozott idejű) ill. tartós, (határozatlan idejű) lehetőséget kínálnak a rászoruló családtagok számára. Így valósulhat meg a szellemi hanyatlást nyomon követő állapotváltozásokhoz igazodó egymásra épülő komplex szolgáltatás.

**A bentlakásos ellátásokban kibővített mentális állapotfelmérést végzünk**, melynek része a szociális készségszint felmérő rendszer a mentális hanyatlást mutató idősek vizsgálatára. A felmérés öt fő tényező csoport mentén tényezőnként ad értékelést egy-egy hétpontos skálán, kifejezve a hanyatlás mértékét. A felmérést a klienssel együtt élő családtag, illetve az őt tartósan rendszeresen gondozó személlyel folytatott interjú segítségével végezzük el.

**Pszichiátriai betegek nappali ellátása**

A kerület teljes lakosságára kiterjedő, személyes gondoskodást nyújtó alapellátás biztosítása azok részére, akik 18. életévüket betöltötték, pszichiátriai betegségük miatt gyógyintézeti kezelésben részesültek, a kerületi pszichiátriai gondozóban gondozottak, és a beutalójuk alapján terápiás célú foglalkoztatásuk javasolt.

**A célcsoport jellemzői**

A pszichiátriai betegek társadalmi megítélése nagymértékben átdolgozásra szorul, mivel negatív előítélet, stigma nehezedik rájuk. A szemléletváltás elkezdődött, ugyanakkor a pszichiátriai betegségeket mind a mai napig szégyenletes, rejtegetni való dolognak tartják az emberek. A betegség kialakulása folyamán a realitással való harmonikus kapcsolat megbomlik, a kezdeményezőkészség, a szociális aktivitások erősen csökkenek. A kórházi kezelések tovább erősíthetik a hátrányokat: a hospitalizáció során dependencia, döntésképtelenség, önálló életviteli képtelenség léphet fel. A beteg a kellő segítség híján a társadalom perifériájára kerülhet. A pszichiátriai betegek nappali ellátása pszicho-szociális rehabilitáció keretében a fent felsorolt veszélyeztető tényezők kialakulásának megelőzésében nyújthat segítséget.

*Pszichiátriai betegek nappali ellátásának szakmai tartalma:*

* A pszichiátriai betegek nappali intézménye az öntevékenységre, az önsegítésre épülve biztosítja az ellátást igénybe vevők igényei alapján a kulturális, szabadidős, tájékoztató, képzési, átképzési állásközvetítő, védett lakhatást elősegítő, lakossági és családi programok, találkozók szervezését, lebonyolítását.
* A pszichiátriai betegek nappali ellátása olyan programokat biztosít, melyek lehetővé teszik az ellátást igénybe vevőnek a társadalomba, a korábbi közösségébe történő visszailleszkedését. Ennek keretében a nappali intézmény programjai nyitottak, kívülállók számára is hozzáférhetőek, a település könnyen elérhető, jól megközelíthető területén helyezkedik el.
* Működésének nem része a pszichiátriai gondozás, de az intézmény munkatársainak szükség szerint kapcsolatot kell tartania az ellátott kezelőorvosával vagy az ideggondozóval, továbbá a hozzátartozókkal, valamint olyan személyekkel, akik fontos szerepet játszanak az ellátott életében.
* Az intézmény a pszichiátriai betegek ellátása mellett szolgáltatást nyújthat a promóció és elsődleges prevenció céljával a mentálisan sérült, krízisben levő személyek részére is. (1/2000. (I.7.) 83.§ SZCSM rendelet alapján)

A szolgáltatás igénybevétele önkéntes, az ellátást igénybe vevő kérelmére történik.

Pszichiáter szakorvos, kezelőorvos orvosi igazolása szükséges minden esetben a diagnózisról.

*A biztosított szolgáltatások formái, köre*

1. Pszicho-szociális rehabilitáció keretében

* a fizikai szükségletek kielégítése (étkeztetés, gyógytorna, higiénés szükségletek, megfelelő étrend);
* a pszichés állapot javítása (egyéni és csoportos beszélgetések, pszichológus);
* a szociális helyzet javításával kapcsolatos igények kielégítése (támogatások igénybe vételének és egyéb hivatalos ügyeknek intézésének segítése).

1. Szabadidős programok szervezése.
2. Szakellátáshoz való hozzájutás segítése.
3. Speciális önszerveződő csoportok támogatása.
4. Munkavégzés lehetőségének szervezése.

**A megvalósítani kívánt program konkrét bemutatása, valamint a pszichiátriai betegek nappali ellátása keretében nyújtott szolgáltatáselemek, tevékenységek**

A pszichiátriai betegek nappali ellátása elsősorban az otthonukban élő, tizennyolcadik életévüket betöltött, fekvőbeteg-gyógyintézeti kezelést nem igénylő pszichiátriai betegek részére biztosít lehetőséget napközbeni tartózkodásra, társas kapcsolatokra, valamint az alapvető higiéniai szükségletek kielégítésére, továbbá igény szerint megszervezi az ellátottak napközbeni étkezését. A pszichiátriai betegek részére olyan rendszeres, naponta igénybe vehető ellátásokat nyújt, amelynek feladata az ellátottak komplex pszicho-szociális rehabilitációjának elősegítése. Ennek érdekében az ellátott személyes szükségleteinek és céljainak felmérése után egyénre szabott gondozási terv készül.

A gondozási terv része a személyes célokat akadályozó problémák feltárása és a megoldásukra közösen kialakított program. A nappali ellátásban részesülőket a készségfejlesztés képessé teszi az önálló életvezetésre, életminőségük javítására.

A szabadidő hasznos és kulturált eltöltésének biztosítására egészségmegőrző és prevenciós tevékenységeket, személyiségfejlesztő, művészetterápiás és kézműves foglalkozást, játékos vetélkedőket, ünnepi megemlékezéseket, múzeum-és színházlátogatásokat szervezünk.

* Kulturált körülmények között a hiányzó családi gondoskodás pótlása;
* A közösség segítségével az egyedüllét érzésének megszüntetése;
* Foglalkoztatással a tétlenség kóros következményeinek megelőzése;
* Rendszeres orvosi vizsgálat és ellenőrzés mellett az egészségi állapot figyelemmel kísérése, a változások felismerése, jelzése;
* Szükség esetén egyéni higiénés szokások korrigálása;
* Öntevékenység és önsegítés támogatása a hasonló problémákkal küzdő és azonos betegségben szenvedő kliensek érdekében;
* A társadalomba, a korábbi közösségbe, a családba történő integrálódás elősegítése;
* Segítségnyújtás abban, hogy betegségüket elfogadják, tisztában legyenek azzal, hogy saját erőforrásaikkal is tudnak javítani életminőségükön;
* Intézményen kívüli kapcsolatok ápolása (család, hozzátartozó, szomszéd, baráti kör);
* Kapcsolat kialakítása és fenntartása szakemberekkel az ellátottak érdekében a kompetenciahatárok betartásával (pszichiáter, háziorvos, hivatásos gondnok);
* Kulturális és szabadidős tevékenységek biztosítása;
* Egyéni és csoportos terápiás jellegű foglalkozások szervezése, készségfejlesztés, mentális tanácsadás;
* Pszichológus által vezetett pszichológiai csoportfoglalkozás hetente két órában.
* Álláskeresés támogatása, munkába állás segítése.

**A nappali ellátások igénybevételének módja**

A nappali ellátás igénybevétele önkéntes, az ellátást igénylő, illetve törvényes képviselője kérelmére történik az Szt., az SZCSM rendelet, valamint a személyes gondoskodást nyújtó szociális ellátások térítési díjáról szóló kormányrendelet, valamint az Ör. alapján.

A szolgáltatás szakmai vezetője előkészíti a szolgáltatás igénybevételéhez szükséges dokumentációt. Megszervezi az ellátott szükséglete szerinti étkeztetést helyben, vagy elvitelének lehetőségét, illetve a lakásra történő szállítást. A személyes szociális gondoskodásban részesülő személyről az ellátó szociális intézmény szakmai vezetője nyilvántartást vezet, mely tartalmazza az előírt személyi adatokat; az ellátás igénybevételének és megszűnésének időpontját, a térítési díj fizetési kötelezettség teljesítésére, annak elmaradására és a követelés behajtására, valamint elévülésére vonatkozó adatokat. A szolgáltatás igénybevételéről, annak térítési díjáról írásban kap tájékoztatást az érintett és/vagy a hozzátartozó ill. gondnok a megállapodással egy időben. (Lásd 6. számú függelék.)

A jogosult, illetve törvényes képviselője amennyiben nem ért egyet, az írásos tájékoztatás kézhezvételétől számított nyolc napon belül az intézmény fenntartójához fordulhat. Ilyen esetben az ellátást változatlan feltételek mellett mindaddig biztosítani kell, amíg a fenntartó, illetve a bíróság jogerős és végrehajtható határozatot nem hoz.

A nappali ellátás vezetője az SZCSM rendelet 10. számú melléklet alapján látogatási és eseménynaplót vezet.

Az étkeztetés keretében főétkezésként napi egyszeri meleg ételt biztosítunk. A háziorvos javaslatára diétás étkeztetés igénybevételére van lehetőség. Az étel helyben fogyasztása kulturált körülmények között, a higiéné megtartásával történik, ennek megfelelően kézmosási lehetőséget, nemenként elkülönített illemhelyet biztosítunk, evőeszközök és étkészlet áll ellátottaink rendelkezésére. Igény esetén a munkaszüneti és pihenőnapon történő étkeztetés kulturált feltételeit is biztosítani tudjuk.

**Az ellátottak és a személyes gondoskodást végző személyek jogainak védelmével kapcsolatos szabályok**

Az igénybe vevőknek joga van szociális helyzetére, egészségi és mentális állapotára tekintettel, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybe vételére.

Az ellátottakat az ellátás (a szolgáltatás nyújtása, a rendszeres tájékoztatás, a személyes és az ellátással kapcsolatos adatainak kezelése, stb.) során megilletik a szociális igazgatásról és szociális ellátásokról szóló 1993. évi III. törvényben rögzített jogok, melyek érvényesítése érdekében:

* az egyenlő bánásmód követelményét meg kell tartani,
* az alkotmányos jogokat (az élethez, emberi méltósághoz, a testi épséghez, a testi - lelki egészséghez) teljes körűen tiszteletben kell tartani.
* az ellátás feltételeiről az igénybe vevőt a gondozásba vétel előtt tájékoztatni kell,
* az ellátást igénybe vevőt megilleti személyes adatainak védelme, valamint a magánéletével, személyes körülményeivel, jövedelmével, egészségügyi állapotával, stb.) kapcsolatos titokvédelem.

Az ellátott, illetve törvényes képviselője a szolgáltatás szakmai tevékenységével kapcsolatos észrevételekkel a nappali ellátás szakmai vezetőjéhez, a Bischitz Johanna Integrált Humán Szolgáltató Központ igazgatójához, illetve az intézmény szakmai felügyeletét végző Budapest Főváros VII. kerület Erzsébetvárosi Polgármesteri Hivatal Humánszolgáltató Irodájához fordulhat.

Amennyiben ellátása során, azzal kapcsolatos jogsérelem érte, panaszával fordulhat az e területen dolgozó ellátott jogi képviselőhöz.

**Ellátott jogi képviselő neve:** Sajtos Éva

Elérhetősége: 06 20 489 9657  
e-mail címe: [sajtos.eva@obd.hu](mailto:sajtos.eva@obd.hu)

Az ellátást nyújtók számára biztosítjuk, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint és megfelelő munkavégzési körülményeket biztosítunk számukra.

**Térítési díj**

Szt. 115. § (1) A személyes gondoskodás körébe tartozó szociális ellátások térítési díja a szolgáltatási önköltség és a normatív állami hozzájárulás különbözete. Ha az ellátásra a mindenkori költségvetési törvény differenciált összegű normatív állami hozzájárulást határoz meg, az intézményi térítési díjat valamennyi normatíva kategóriára külön kell meghatározni. A térítési díj megállapítása a Szt. 116. § (1) bekezdése szerint, a személyes gondoskodást nyújtó szociális ellátások térítési díjáról szóló Kormányrendelet 4/A § (2), valamint az Ör. alapján.

A képviselő testület döntése értelmében a nappali ellátások igénybevétele a kerületben élők számára térítésmentes, így esetükben jövedelemvizsgálatot nem végzünk, mivel az nem indokolt.

Az idősek nappali ellátása keretében a klubok nem biztosítanak ékezést, viszont a szociális étkezés keretében nyújtott szolgáltatáshoz a helyben fogyasztásra helyszint biztosítanak.

A demens személyek nappali ellátása, valamint a pszichiátriai betegek nappali ellátása keretében az étkezést a nappali ellátás részeként nyújtjuk.

Így a térítési díj klub és étkezés együttes megállapítása, csak az utóbbi két esetben indokolt.

A térítési díjak beszedését és a pénzkezelést az intézmény étkeztetési, ellátotti pénz és értékkezelési csoportja végzi.

**A szolgáltatás igénybevételéhez szükséges dokumentumok**

* kérelem, - mely történhet szóban, írásban
* orvosi javaslat, szakvélemény-állapotfelmérés
* a szolgáltatást igénybe vevő személy rendszeres havi jövedelme,
* jövedelemigazolás
* tájékoztató a térítési díjról (térítésmentesség esetén is)
* megállapodás

Az étkezés térítési díjának befizetése előre történik, a helyi szociális rendeletnek megfelelően. Jelenleg 3 étrend közül választhatnak: normál, diétás (cukros, kímélő) étrendek. Formái: meleg ebéd 5 napra, meleg ebéd 7 napra, meleg ebéd 5 napra, és a hétvégi hidegcsomag.

**Az intézményi jogviszony megszűnik**

* az intézmény jogutód nélküli megszűnésével,
* a jogosult halálával,
* ha tartósan más intézményi ellátási formát vesz igénybe,
* a jogosult, illetve a hozzátartozójának a jogviszony megszüntetésére vonatkozó bejelentését követő 2. napon
* a jogosult 30 napot meghaladó távolléte esetén,
* az intézményt fenntartó megszüntetheti az intézményi jogviszonyt akkor, ha a jogosult a házirendet súlyosan megsérti, vagy ha rendszeresen nem tesz eleget a személyi térítési díj-fizetési kötelezettségének. A felmondási idő, ha a (Szt. 94/C. §) szerinti megállapodás másként nem rendelkezik, alapszolgáltatás esetén tizenöt nap.

**A nappali ellátás működési rendje, a biztosított szolgáltatások rendszeressége**

A szolgáltatás igénybevétele hétfőtől-péntekig, 8.00-16.00 óráig lehetséges.

A klubok „nyitottan” működnek a kerületben élő idős és lakosság számára, míg a demens és pszichiátriai beteg ellátottak részére regisztráció szükséges.

**Tárgyi feltételek**

A szolgáltatás telephelyei, illetve az ellátottak fogadására szolgáló épületek tömegközlekedéssel is jól megközelíthetők. Információs táblával jelezzük a szolgáltatások működési rendjét, és a szolgáltatást biztosító szakmai vezetők elérhetőségét.

Az étkezések céljára szolgáló helyiségek mellett várakozásra, illetve bizalmas beszélgetésre alkalmas Klub helyiségek biztosítottak. A helyiségek berendezése, belső környezete alkalmas az adminisztrációs tevékenységekre, az ellátottak/hozzátartozóik várakozására, fogadására, egyéni beszélgetésre. Az adminisztrációs munkavégzés irodatechnikai feltételei (számítógép, nyomtató; fénymásoló használat lehetősége) és berendezése (zárható iratszekrények) biztosítják az adatvédelmi szabályoknak megfelelő adat, és információkezelést.

Klubok berendezései, technikai felszereltsége átlagosnak mondható, az életkori sajátosságoknak és a szakhatósági előírásoknak megfelelnek. A nyilvántartások vezetése, valamint az adatszolgáltatások manuálisan és gépi feldolgozásokkal történnek. A gépi programok korszerűsítése folyamatos

A szolgáltatást igénylő ellátottainak a klubhoz tartozó szociális helyiségekben lehetőségük van tisztálkodásra, főleg azoknak, akiknek otthonában nincs rá lehetőség (fürdés, hajmosás). Részt vehetnek az Intézmény más szolgáltatás keretében szervezett programokban, csoportfoglalkozásokon:

* mentális képességek és a fizikai aktivitás megőrzésére irányuló programok
* életmód tanácsadás, támogató segítségnyújtás,(ventilálás, stressz oldás, tapasztalatcsere) hozzátartozói csoportoknál (geriátriai, pszichiátriai, reumatológus szakorvosi, dietetikus tanácsadás (kliensek és hozzátartozóik részére a demenciával küzdő idősödő emberek szellemi hanyatlásának aktuális állapotához igazítva)
* szabadidős programok, csoportfoglalkozások,
* mobilizáció (gyógytorna, gyógy masszázs, elektroterápia)
* testkultúra /egyéb szolgáltatások (kozmetika, fodrászat, manikűr, pedikűr stb.)
* jogi tanácsadás (kliensek, hozzátartozóik és a segítő szakemberek részére)

A demenciával küzdő idősödő emberek ellátása a többi szolgáltatást igénylő idős emberekkel integráltan történik, Az un. „speciális” feltételekkel rendelkezünk: 20 m2 foglalkoztató közösségi tér elkülönítette pihenő helyiség, vizes blokkok, piperemosási lehetőséggel, étkező, tálaló konyha, kert, udvar a belső szabadban történő foglalkoztatáshoz, a fokozott mozgásigény kielégítéséhez.

Személyi feltételek:

A Nappali ellátásban tevékenykedő munkatársak az előírt képesítéssel rendelkeznek. Az előírt szakmai normatív létszám felett egy fő szociális gondozó, egy fő szociális munkás, valamint az integrációban biztosított foglalkoztatás-szervező és mentálhigiénés végzettségű munkatárs képezi a szűk szakmai stábot telephelyenként. A nappali ellátás vezetők irányításával végzik a feladataikat a foglalkoztatás-szervezők, klubgondozók, adminisztratív és technikai munkatársak. A gazdasági ügyintézők a havi befizetések, kintlévőségek, hadigondozottak nyilvántartását, jóváírásokat, visszafizetések dokumentálását a pénzügyi szabályzat figyelembevételével végzik. Rendszeresen végzett pénzügyi, gazdasági belső ellenőrzések elősegítik az esetlegesen felmerülő adminisztrációs hiányosságok megelőzését.

**Más intézményekkel történő kapcsolattartás és együttműködés**

* a szociális ellátórendszer egyéb intézményeivel (pl. Családsegítő Szolgálat, Bentlakásos intézmények, Támogató Szolgálat, stb.),
* az egészségügyi intézményekkel (háziorvosokkal, kórházi szakrendelésekkel, kórházi szociális munkásokkal, stb.),
* segítő és érdekvédelmi szervezetekkel, civil szervezetekkel, egyházakkal,
* Budapest Főváros VII. kerület Erzsébetvárosi Polgármesteri Hivatalával,
* BFKH VII. kerületi Hivatal Gyámhivatallal,
* művelődési intézményekkel

*Az együttműködés módja*

* telefonon történő egyeztetés
* személyes kapcsolattartás
* konzultáció
* esetmegbeszélések
* team megbeszélések

**A szolgáltatásról szóló tájékoztatás helyi módja**

* [www.bjhuman.hu](http://www.bjhuman.hu)
* [www.erzsebetvaros.hu](http://www.erzsebetvaros.hu)
* <https://www.facebook.com/bjhuman>
* a kerületi újság
* szórólapok

Budapest, 2015.

Mikulás Franciska

igazgató

Bischitz Johanna Integrált Humán Szolgáltató Központ

Mellékletek:

1. számú melléklet: Megállapodás *(Sztv. 94/C. § alapján)*

*1. számú melléklet*

**MEGÁLLAPODÁS**

**szociális alapellátás biztosítására**

**(idősek nappali ellátása)**

amely létrejött egyrészről Erzsébetváros Önkormányzatának Képviselő-testülete megbízásából a Bischitz Johanna Integrált Humán Szolgáltató Központ (továbbiakban: Humán Szolgáltató) (képviseli …………..…………………….. igazgató), mint szociális szolgáltatást nyújtó, másrészről

......................................................................... (név) ................................................. (település)

................................................ utca .............. házszám alatti lakos, mint szociális szolgáltatást igénybe vevő között a mai napon az alábbiak szerint:

**1.** **Az ellátás időtartama: x** határozatlan időtartamú **x** határozott időtartamú

Az ellátás igénybevételének kezdő időpontja: ................... év ............................ hó .......... nap.

Az ellátás igénybevételének befejező időpontja: (határozott időtartamú ellátás esetén): ……………év.................................. hó .......... nap.

**2.** **A szolgáltatás formája, módja, helye, köre:**

………………………………………………………………………………………………………………………………………………………………………………………………………………………………………………………………………………………………………

A napi egyszeri meleg étkezést a Humán Szolgáltató………………………….. telephelyén veszi igénybe.

**3. Térítési díj:**

A nappali ellátás térítési díja a Budapest Főváros VII. Kerület Önkormányzat Képviselő-testületének mindenkor hatályos szociális rendelete szerint térítésmentes.

Az intézményi térítési díj megállapítására, vonatkozó szabályokat az Szt. 114.§ - 116 §-a, valamint a 119/C.§-a, továbbiakban a Kormányrendelet valamint az Ör. rendelete határozza meg.

Az étkezés személyi térítési díjat a szolgáltatást megelőző hónapban előre kell megfizetni a Humán Szolgáltató ………………………………………….. telephelyén történik.

**4. A megállapodás módosítása:**

A megállapodás módosítását bármelyik fél kezdeményezheti. A módosítás közös megegyezéssel történik.

A megállapodás megszűnik:

- együttműködés hiánya

- házirend megszegése

- ellátott halálával

- ha a jogosult a szolgáltatást már nem kívánja igénybe venni és ezt legkésőbb az utolsó szolgáltatás igénybevételi napon, írásban bejelentette. A bejelentést a megállapodás 2. pontjában feltüntetett telephelyen kell megtenni.

**5. Panasztétel lehetősége, kivizsgálási módja:**

Jogosult a szolgáltatással kapcsolatos panaszával a Bischitz Johanna Integrált Humán Szolgáltató Központ igazgatójához vagy Erzsébetváros polgármesteréhez fordulhat. A panasz kivizsgálásának eredményéről az igazgató, illetve a Polgármester a jogosultat írásban tájékoztatja.

Jogosult igénybe veheti az ellátottjogi képviselő segítségét is. Az ellátottjogi képviselő vonatkozásában az Szt. 94/K §-a az irányadó.

**6. Megjegyzés:**

Jelen megállapodásban nem szabályozott kérdésekben a Ptk. vonatkozó szabályai az irányadóak. Megegyezés hiányában, vitás kérdések eldöntésére felek a Pesti Központi Kerületi Bíróság illetékességét kötik ki.

Ezen megállapodást, mint akaratunkkal mindenben megegyezőt helybenhagyólag aláírtuk.

…………….., ........... év ........................... hó ...... nap.

...........................…………………………… ………………………………….

igazgató jogosult

……………………………………………..

az intézmény munkatársa

*2. számú melléklet*

**MEGÁLLAPODÁS**

**szociális alapellátás biztosítására**

**(Pszichiátriai betegek nappali ellátása)**

amely létrejött egyrészről Erzsébetváros Önkormányzatának Képviselő-testülete megbízásából a Bischitz Johanna Integrált Humán Szolgáltató Központ (továbbiakban: Humán Szolgáltató) (képviseli …………..…………………….. igazgató), mint szociális szolgáltatást nyújtó, másrészről

......................................................................... (név) ................................................. (település)

................................................ utca .............. házszám alatti lakos, mint szociális szolgáltatást igénybe vevő között a mai napon az alábbiak szerint:

**1.** **Az ellátás időtartama: x** határozatlan időtartamú **x** határozott időtartamú

Az ellátás igénybevételének kezdő időpontja: ................... év ............................ hó .......... nap.

Az ellátás igénybevételének befejező időpontja: (határozott időtartamú ellátás esetén): ……………év.................................. hó .......... nap.

**2.** **A szolgáltatás formája, módja, helye, köre:**

………………………………………………………………………………………………………………………………………………………………………………………………………………………………………………………………………………………………………

A napi egyszeri meleg étkezést a Humán Szolgáltató………………………….. telephelyén veszi igénybe.

**3. Térítési díj:**

A nappali ellátás térítési díja a Budapest Főváros VII. Kerület Önkormányzat Képviselő-testületének mindenkor hatályos szociális rendelete szerint térítésmentes.

Az intézményi térítési díj megállapítására, vonatkozó szabályokat az Szt. 114.§ - 116 §-a, valamint a 119/C.§-a, továbbiakban a Kormányrendelet valamint az Ör. rendelete határozza meg.

A szolgáltatás részeként biztosított étkezés esetében a térítési díj előre fizetendő.

**4. A megállapodás módosítása:**

A megállapodás módosítását bármelyik fél kezdeményezheti. A módosítás közös megegyezéssel történik.

A megállapodás megszűnik:

- együttműködés hiánya

- házirend megszegése

- ellátott halálával

- ha a jogosult a szolgáltatást már nem kívánja igénybe venni és ezt legkésőbb az utolsó szolgáltatás igénybevételi napon, írásban bejelentette. A bejelentést a megállapodás 2. pontjában feltüntetett telephelyen kell megtenni.

**5. Panasztétel lehetősége, kivizsgálási módja:**

Jogosult a szolgáltatással kapcsolatos panaszával a Bischitz Johanna Integrált Humán Szolgáltató Központ igazgatójához vagy Erzsébetváros polgármesteréhez fordulhat. A panasz kivizsgálásának eredményéről az igazgató, illetve a Polgármester a jogosultat írásban tájékoztatja.

Jogosult igénybe veheti az ellátottjogi képviselő segítségét is. Az ellátottjogi képviselő vonatkozásában az Szt. 94/K §-a az irányadó.

**6. Megjegyzés:**

Jelen megállapodásban nem szabályozott kérdésekben a Ptk. vonatkozó szabályai az irányadóak. Megegyezés hiányában, vitás kérdések eldöntésére felek a Pesti Központi Kerületi Bíróság illetékességét kötik ki.

Ezen megállapodást, mint akaratunkkal mindenben megegyezőt helybenhagyólag aláírtuk.

…………….., ........... év ........................... hó ...... nap.

...........................…………………………… ………………………………….

igazgató jogosult

……………………………………………..

az intézmény munkatársa

*3. számú melléklet*

**MEGÁLLAPODÁS**

**szociális alapellátás biztosítására**

**(idős demens személyek nappali ellátása)**

amely létrejött egyrészről Erzsébetváros Önkormányzatának Képviselő-testülete megbízásából a Bischitz Johanna Integrált Humán Szolgáltató Központ (továbbiakban: Humán Szolgáltató) (képviseli …………..……………………. igazgató), mint szociális szolgáltatást nyújtó, másrészről

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (szül. hely és idő: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

an.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ )

lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sz. alatti lakos, (továbbiakban **Ellátott**)

illetve a nevében eljáró törvényes képviselő:

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ sz., alatti lakos, (továbbiakban törvényes képviselő),

között az alulírott helyen és napon az alábbi feltételekkel:

**1.** **Az ellátás időtartama: x** határozatlan időtartamú **x** határozott időtartamú

Az ellátás igénybevételének kezdő időpontja: ................... év ............................ hó ......... nap.

Az ellátás igénybevételének befejező időpontja: (határozott időtartamú ellátás esetén) ……………év.................................. hó .......... nap.

**2. Idősek Nappali ellátásának igénybevételéről**

Az Ellátott illetve törvényes képviselője által 20……. hó napján beadott kérelme alapján a Bischitz Johanna Integrált Humán Szolgáltató Központ Igazgatója biztosítja a szolgáltatást igénybe vevő részére az Idősek (Demens) Nappali Ellátását, …………………………..sz. alatti telephelyen, mint személyes gondoskodást nyújtó szociális alapszolgáltatás igénybevételének lehetőségét.

Az intézmény az ellátást igénybevevő részére szociális, egészségi, mentális állapotának megfelelő napi életritmust biztosító alapszolgáltatást biztosít,

**3.** **A szolgáltatás formája, módja, helye, köre:**

………………………………………………………………………………………………………………………………………………………………………………………………………………………………………………………………………………………………………

A napi egyszeri meleg étkezést a Humán Szolgáltató ………………………….. telephelyén veszi igénybe.

A szolgáltatást nyújtó jelen szerződésben biztosítja az Ellátott részére az alábbi szolgáltatást, szolgáltatásokat:

Térítésmentesen igénybe vehető szolgáltatások:

* A szabadidő kellemes eltöltéséhez különböző programok biztosítása.
* Az egyéni és csoportos foglalkozásokon való rendszeres (naponta) részvétel.
* Folyamatos gondozói felügyelet a nyitvatartási idő alatt.
* A személyi tisztálkodás és ruházat tisztításának lehetősége.
* A hivatalos ügyek intézésében való segítségnyújtás.
* Egészségügyi ellátás keretében: egészséges életmóddal kapcsolatos felvilágosító előadások, tanácsok.
* Mentális gondozás.
* A klubban önkéntes alapon szerveződő csoportokba való bekapcsolódás lelhetősége: Pl: énekkar, színjátszó kör,…

Térítési díj ellenében igénybe vehető egyéb szolgáltatások:

* Pedikűr, fodrász, kozmetikus.

**4. Térítési díj:**

A nappali ellátás térítési díja a Budapest Főváros VII. Kerület Önkormányzat Képviselő-testületének mindenkor hatályos szociális rendelete (továbbiakban: Ör.) szerint a térítésmentes. A nappali ellátásban az ellátott személyi térítési díjat, az étkeztetésért fizet. A személyi térítési díj megállapításának alapja az ellátott rendszeres havi jövedelme.

Az intézményi térítési díj megállapítására, vonatkozó szabályokat a szociális igazgatásról és szociális ellátásokról szóló 1993. évi III. törvény (továbbiakban: Szt.) 114.§ - 116 §-a, valamint a 119/C.§-a, a személyes gondoskodást nyújtó szociális ellátások térítési díjáról szóló 29/1993. ( II.17.) Kormányrendelet, valamint az Ör. határozza meg.

Az étkezés személyi térítési díjat a szolgáltatást megelőző hónapban előre kell megfizetni az Humán Szolgáltató ………………………………………….. telephelyén

**Térítési díj fizetéséről**

A személyi térítési díj nem haladhatja meg a rendszeres havi jövedelem 30%-át, nappali ellátás és ott étkezés esetén.

A fizetendő személyi térítési díj összegéről és azok változásairól a Humán Szolgáltató Igazgatója a szolgáltatás biztosításának megkezdése előtt írásban értesíti az ellátottat, illetve törvényes képviselőjét.

A szolgáltatás részeként biztosított étkezés esetében a térítési díj előre fizetendő.

A térítési díj felülvizsgálata évente két alkalommal történhet.

A térítési díjat fizető személy az Ellátott, az Ellátott törvényes képviselője:

* név:
* lakcím:

**5. A megállapodás módosítása:**

A megállapodás módosítását bármelyik fél kezdeményezheti. A módosítás közös

megegyezéssel történik.

A megállapodás megszűnik:

* együttműködés hiánya
* házirend megszegése
* ellátott halálával
* ha a jogosult a szolgáltatást már nem kívánja igénybe venni és ezt legkésőbb az utolsó szolgáltatás igénybevételi napon, írásban bejelentette. A bejelentést a megállapodás 2. pontjában feltüntetett telephelyen kell megtenni.

**6. Adatváltozások bejelentéséről**

Az Ellátott köteles a szolgáltatásra vonatkozó jogosultsági feltételekben és jövedelmi viszonyaiban beállt változásról 15 napon belül a szolgáltatást nyújtó telephely vezetőjét értesíteni.

**7. Megállapodás megszűnéséről és megszüntetéséről**:

az intézményi jogviszony azonnali hatállyal, és automatikusan megszűnik

* a jogosult halálával,
* határozott idejű ellátás esetén a megjelölt időtartam lejártával,
* az intézmény jogutód nélküli megszűnésével.

**A megállapodás megszüntetésének feltételei:**

Jelen megállapodás írásban megszüntethető a felek közös megegyezésével.

Az Ellátott, illetve törvényes képviselője a megállapodás felmondását írásban indoklás nélkül kezdeményezheti.

Az intézmény igazgatója a megállapodást felmondással, írásban megszüntetheti, ha

* az Ellátott részéről a jogosultság, jogszabályi feltételei nem állnak fenn,
* az Ellátott más szociális ellátási forma igénybevételével él,
* a térítési díj fizetésre kötelezett felszólítás ellenére két havi térítési díjjal hátralékba esik,
* az Ellátott a megállapodásban nem rögzített szolgáltatásokat végeztet,
* az Ellátott veszélyeztető magatartást tanúsít,
* az Ellátott a szolgáltatási rendet, a házirendet súlyosan megsérti,
* az Ellátott elköltözik az ellátási területről.

A Megállapodás a felek megegyezése szerinti időpontban, ennek hiányában 15 nap felmondási idővel szűnik meg.

* Ha a megállapodás felmondásának jogszerűségét bármely fél vitatja, kérheti a bíróságtól a megállapodás jogellenes felmondásának megállapítását. Az ellátást változatlan feltételek mellett mindaddig biztosítani kell, amíg a bíróság jogerős határozatot nem hoz.
* A megállapodás megszűnése, vagy megszüntetése estén a felek egymással elszámolnak, amely ügylet kiterjed a fizetendő térítési díjakra, és az esetleges hátralékaira, illetve minden olyan dologra, amely a megállapodás megszűnéséhez, megszüntetéséhez okszerűen kapcsolódik.

Az intézmény igazgatója az ellátás megszűnéséről, valamint a megszűntetés ellen tehető panaszról írásban értesíti a jogosultat, illetve törvényes képviselőjét.

Ha a megszűntetéssel a jogosult, illetve törvényes képviselője nem ért egyet, az értesítés kézhezvételétől számított 8 napon belül az intézmény fenntartójához – a Budapest Főváros VII. kerület Polgármesteri Hivatala Humán Szolgáltató Iroda(1073 Budapest Garay u. 5.) - fordulhat. Ilyen esetben az ellátást változatlan feltételek mellett mindaddig biztosítani kell, amíg a fenntartó, illetve a bíróság jogerős és végrehajtható ítéletet nem hoz.

**8. Panasztétel lehetősége, kivizsgálási módja:**

Jogosult a szolgáltatással kapcsolatos panaszával a Bischitz Johanna Integrált Humán Szolgáltató Központ igazgatójához vagy Erzsébetváros polgármesteréhez fordulhat. A panasz kivizsgálásának eredményéről az igazgató, illetve a Polgármester a jogosultat írásban tájékoztatja.

Jogosult igénybe veheti az ellátottjogi képviselő segítségét is. Az ellátottjogi képviselő vonatkozásában az Szt. 94/K §-a az irányadó.

**A terület ellátottjogi képviselője, és elérhetősége:**

**Ellátott jogi képviselő neve:** Sajtos Éva

Elérhetősége: 06 20 489 9657  
e-mail címe: [sajtos.eva@obd.hu](mailto:sajtos.eva@obd.hu)

**9. Személyes adatok kezeléséről**

A szolgáltatást nyújtó az ellátott adatait az Szt. rendelkezései alapján nyilvántartja. Az adatokat az személyes adatok védelméről és a közérdekű adatok nyilvánosságáról szóló 1992.évi LXIII. törvény előírásainak megfelelően titkosan kezeli.

**10. Egyéb rendelkezések**

Jelen megállapodásban nem szabályozott kérdésekben a Ptk. vonatkozó szabályai, továbbá a szociális igazgatásról és szociális ellátásokról szóló és azokhoz kapcsolódó jogszabályok rendelkezései az irányadók.

Megegyezés hiányában, vitás kérdések eldöntésére felek a Pesti Központi Kerületi Bíróság illetékességét kötik ki.

Alulírott, Ellátott illetve kötelezett kijelentem, hogy a biztosított szolgáltatás igénybevételének feltételeiről, tartalmáról, a vezetett nyilvántartásokról, a fizetendő térítési díjról, a teljesítés feltételeiről, illetve a mulasztás következményeiről, az ellátottat megillető jogokról és elérhetőségéről, a megszűnés eseteiről szóló tájékoztatást megkaptam, és azt tudomásul vettem.

Alulírott, Ellátott illetve kötelezett a mai napon a megállapodás egy példányát átvettem, és a benne foglaltakat tudomásul vettem.

Alulírottak a jelen megállapodást elolvasás után, mint akaratukkal mindenben megegyezőt jóváhagyólag írják alá.

Budapest,

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ellátott/ Ellátott Humán Szolgáltató

törvényes képviselője Szakmai Vezető

Humán Szolgáltató

Igazgató

-----------------------------------

Tartásra kötelezett személy

Kapják:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ellátott, vagy törvényes képviselője
2. Humán Szolgáltató alapszolgáltatás nyújtó telephely vezetője (irattár)

az intézmény munkatársa