|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2015. június 24-ei** **rendkívüli ülésére**

|  |  |
| --- | --- |
| **Tárgy:** | Gereben Ágnes emlékét megörökítő tábla elhelyezésének támogatása |

**Készítette:**

Dr. Hajdu Kitti

Polgármesteri Kabinet vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Budapest VII. kerület, Damjanich u. 17. szám alatti társasház közösségével egyetértésben az alábbi kéréssel fordulunk a Tisztelt Képviselő-testülethez:

Erzsébetváros Önkormányzata az épület homlokzatán emléktáblát szeretne elhelyezni a nemrég elhunyt Gereben Ágnes történész, irodalomtörténész, műfordító, kritikus, a  Magyar Köztársasági Érdemrend lovagkeresztjével (2010) és Pro Urbe Erzsébetváros díjjal (2011) kitüntetett egyetemi tanár emlékére, aki 1947. szeptember 21 - én a Damjanich u. 17 - ben született és élt haláláig.

**Az emléktábla tervei:**

mérete 50 x 70 cm vagy 50 x 80 cm

grafika: Gereben Ágnes arcképe

felirat:

E házban született

Gereben Ágnes

(1947 – 2015)

**történész, irodalomtörténész, műfordító, kritikus,**

**Magyar Köztársasági Érdemrend lovagkeresztjével és**

**Pro Urbe Erzsébetváros díjjal kitüntetett**

**egyetemi tanár**

Erzsébetváros önkormányzata

2015.

Az emléktáblán felirat és fénykép után készített gravírozás lesz látható, amely nem minősül művészeti alkotásnak, így a Budapesti Történeti Múzeum (Budapest Galéria) műbírálata nem szükséges az elhelyezéséhez.

**Az elkészítendő tábla anyaga és technológiája**: A különböző kőzet alapanyagokat a lézeres jelölésnek, gravírozásnak köszönhetően a betűket és a képet világos színűre lehet gravírozni. A felületen a legfinomabb vonalú grafikák is megjeleníthetőek. Gránit, márvány felületre a fénykép is tökéletesen gravírozható. Homlokzaton elhelyezendő tábláknak a gránit a javasolt alapanyagnak, mivel az a későbbiekben nem szürkül be a különböző időjárási viszonyok hatására. A tábla elhelyezése a homlokzat felületére a falba rögzített csavarokkal történik.

Az emléktábla környezetének dokumentációja:

A Damjanich u. 17. szám alatti lakóház a Damjanich u. és a Bajza u. kereszteződésének saroképülete. A társasház bejárata a Damjanich utcából nyílik.



A emléktábla elkészítése, a homlokzaton történő elhelyezése illetve az emléktábla környezetét érintő homlokzatrekonstrukciós munkálatok összköltsége nettó 500.000 Ft.

Tekintettel arra, hogy a kérdéses épület nem áll műemlékvédelem alatt, ezért az elhelyezéshez elegendő az ingatlannak, a társasház tulajdonosának/tulajdonosainak hozzájárulása. A Damjanich utca 17. szám alatti társasház tulajdonosai a 2015. május 29 - én megtartott közgyűlésen a 2015. (05.29.). 14.sz. KGY határozatával hozzájárultak az emléktábla elhelyezéséhez

**Budapest Főváros VII. kerület Erzsébetváros városképe és történelme szempontjából meghatározó építészeti örökségének helyi védelméről szóló 9/2008. (IV. 25.) számú önkormányzati rendelet alapján védett épületnek minősítette a Damjanich u. 17. (Bethlen Gábor utca 47.) 33422 Hrsz. számú épületet.**

A Főépítészi Iroda állásfoglalása szerint az emléktábla kihelyezését támogatja. Javaslatuk szerint az emléktábla ne takarjon el épületdíszítést, illetve, lehetőség szerint a kváderek vonalához igazodjon, illetve a tábla rögzítő eleme ne legyen fényes fém felületű. A táblát szemmagasságban helyezzék el, úgy, hogy a tábla alsó síkja cca 1,5-1,6 m magasságban legyen.  Javasolják és támogatják az emléktábla anyagának a gránitot, melybe a betűket gravírozással helyezzék el.

Budapest Főváros VII. kerület Erzsébetváros Önkormányzata Képviselő-testületének a helyi közművelődés önkormányzati feladatellátásáról szóló 41/2013. (VI. 28.) sz. rendeletének (továbbiakban: rendelet) 4. § (4) bekezdése az alábbiak szerint rendelkezik:

*„Az Önkormányzat – saját lehetőségei által behatároltan - Erzsébetváros közművelődési hagyományai, lakosságának művelődési szokásai és igényei alapján feladatának tekinti, hogy segítse:*

*(4) a kerület környezeti, szellemi, művészeti értékeinek, hagyományainak feltárását, megismertetését, a helyi művelődési szokások gondozását, gazdagítását.”*

A fedezet a 2015. évi költségvetéséről szóló 2/2015. (II.23.) önkormányzati rendelet „5707 Turizmussal kapcsolatos feladatok 2015. évi tervezett előirányzatai; Emléktáblák soron áll rendelkezésre.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

**Határozati javaslat**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Gereben Ágnes történész, irodalomtörténész, műfordító, kritikus, a  Magyar Köztársasági Érdemrend lovagkeresztjével (2010) és Pro Urbe Erzsébetváros díjjal (2011) kitüntetett egyetemi tanár emlékére a Budapest VII. kerület, Damjanich u. 17. szám alatti társasház homlokzatára emléktáblát készíttet és helyez el.

A fedezet 500 000 Ft összeghatárig a 2015. évi költségvetéséről szóló 2/2015. (II.23.) önkormányzati rendeletben az 5707 Turizmussal kapcsolatos feladatok 2015. évi tervezett előirányzatai; Emléktáblák címsoron biztosított.

A Képviselő-testület felkéri a polgármestert a szükséges intézkedések megtételére.

**Felelős:** Vattamány Zsolt polgármester

**Határidő:** 2015. szeptember

Budapest, 2015. június 10.

Vattamány Zsolt

polgármester