Okirat száma: 1-2/2015/TNY-507181

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Erzsébetváros Rendészeti Igazgatósága alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: **Erzsébetváros Rendészeti Igazgatósága**
      2. rövidített neve: ERI
   2. A költségvetési szerv
      1. székhelye: 1076 Budapest, Százház u. 10-18.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Műveleti Központ | 1071 Budapest, Damjanich u. 4. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2003. július 1.

178/2003. (IV. 25.) sz. Képviselő-testületi határozat

* 1. A költségvetési szerv alapítására, átalakítására, megszüntetésére jogosult szerv
     1. megnevezése: Budapest Főváros VII. kerület Erzsébetváros Önkormányzata
     2. székhelye: 1073 Budapest, Erzsébet krt. 6.

1. **A költségvetési szerv irányítása, felügyelete**
   1. A költségvetési szerv irányító szervének/felügyeleti szervének
      1. megnevezése:, Budapest Főváros VII. kerület Erzsébetváros Önkormányzatának Képviselő-Testülete
      2. székhelye: 1073 Budapest, Erzsébet krt. 6.
2. **A költségvetési szerv tevékenysége**
   1. A költségvetési szerv közfeladata:

A költségvetési szerv feladata a 1999. évi LXIII. közterület-felügyeletről szóló törvény alapján:

*„1. § (1) A közterületi rend és tisztaság védelméről, a tömegközlekedési eszközök használati rendjének fenntartásáról, az önkormányzati vagyon védelméről a települési önkormányzat közterület-felügyelet, illetőleg közterület-felügyelő útján gondoskodhat.*

*(4) A felügyelet feladata:*

*a) a közterületek jogszerű használatának, a közterületen folytatott engedélyhez, illetve útkezelői hozzájáruláshoz kötött tevékenység szabályszerűségének ellenőrzése;*

*b) a közterület rendjére és tisztaságára vonatkozó jogszabály által tiltott tevékenység megelőzése, megakadályozása, megszakítása, megszüntetése, illetve szankcionálása;*

*c) közreműködés a közterület, az épített és a természeti környezet védelmében;*

*d) közreműködés a társadalmi bűnmegelőzési feladatok megvalósításában, a közbiztonság és a közrend védelmében;*

*e) közreműködés az önkormányzati vagyon védelmében;*

*f) közreműködés a köztisztaságra vonatkozó jogszabályok végrehajtásának ellenőrzésében;*

*g) közreműködés állat-egészségügyi és ebrendészeti feladatok ellátásában;*

*h) a mozgásában korlátozott személy parkolási igazolvány jogszerű használatának és birtoklásának az ellenőrzése.”*

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 842410 | Közbiztonság, közrend szakigazgatása |

* 1. A költségvetési szerv alaptevékenysége:

A költségvetési szerv alaptevékenységét a közterület-felügyeletről szóló 1999. évi LXIII. törvény, az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX. törvény, valamint a Budapest Főváros VII. kerület Erzsébetváros Önkormányzat Képviselő-testületének a Közterület Felügyeleti Rendszer létrehozásáról szóló 1/2003. (I.27.) számú rendeletében foglaltak alapján látja el.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 031030 | Közterület rendjének fenntartása |

* 1. A költségvetési szerv illetékessége, működési területe: Budapest Főváros VII. kerület Erzsébetváros közigazgatási területén a Budapest Főváros VII. kerület Erzsébetváros Önkormányzatának tulajdonában álló terület.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A költségvetési szerv vezetőjét a költségvetési szervet fenntartó Budapest Főváros VII. kerület Erzsébetváros Önkormányzatának Képviselő-testülete pályázat útján nevezi ki és gyakorolja a munkáltatói jogokat.

5.1.1. Pályázati eljárás lefolytatásával összefüggő előkészítő feladatokat a fenntartó önkormányzat jegyzője látja el.

5.1.2. A költségvetési szerv vezetőjének felsőfokú iskolai végzettséggel, jogi vagy közigazgatási szakvizsgával, vagy a szakvizsga alól adott mentesítéssel kell rendelkeznie.

5.1.3. A költségvetési szerv vezetője (igazgatója) köztisztviselő. Közszolgálati jogviszonyára a közszolgálati tisztviselőkről szóló 2011. évi CXCIX. törvény rendelkezéseit kell alkalmazni.

5.1.4. Az egyéb munkáltatói jogokat – Magyarország helyi önkormányzatairól szóló 2011. évi CLXXXIX. Törvény 67. §. g) pontjának megfelelően – a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közszolgálati jogviszony | a közszolgálati tisztviselőkről szóló 2011. évi CXCIX. törvény |
| 2 | munkaviszony | 2012. évi I. törvény (Munka törvénykönyve) |

* 1. A költségvetési szerv szervezeti felépítése és működése:

A költségvetési szerv szervezeti felépítését és működését a Szervezeti és működési szabályzata tartalmazza.

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. december 19. napján kelt, 471/2014. (XII.17.) okiratszámú alapító okiratot visszavonom.

Kelt: Budapest, 2015. június …

P.H.

aláírás