NAPPALI ELLÁTÁS HÁZIRENDJE

A Bischitz Johanna Integrált Humán Szolgáltató Központ (továbbiakban: Humán Szolgáltató) alapítója és irányító szerve:

Budapest Főváros VII. Kerület Erzsébetváros Önkormányzat Képviselő-testülete, amely e jogkörét a polgármester útján gyakorolja

A Humán Szolgáltató fenntartója:

Budapest Főváros VII. Kerület Erzsébetváros Önkormányzata (1073 Budapest, Erzsébet krt. 6.)

##### A Humán Szolgáltató alapítása: 2012. március 01.

**A Humán Szolgáltató ellátási területe:**

* idősek nappali ellátása tekintetében: Budapest Főváros VII. kerület Erzsébetváros közigazgatási területe
* demens nappali ellátás tekintetében: Budapest Főváros közigazgatási területe

**A Humán Szolgáltató székhelye, elérhetőségei:**

1072 Budapest, Nyár u. 7.

Tel./Fax: 413-36-36 /413 36-56

E-mail cím: [info@bjhuman.hu](mailto:info@bjhuman.hu)

**A Humán Szolgáltató idősek nappali ellátását biztosító telephelyei, nyitva tartási ideje:**

* 1073 Budapest, Akácfa u. 61.

Nyitva tartás: hétköznaponként 8.00-16.00

* 1073 Budapest, Dohány u. 20.

Nyitva tartás: hétköznaponként 8.00-16.00

* 1077 Budapest, Király u. 97.

Nyitva tartás: hétköznaponként 8.00-16.00

* 1071 Budapest, Peterdy u. 16.

Nyitva tartás: hétköznaponként 8.00-16.00

* 1076 Budapest, Dózsa György u. 46.
* Nyitva tartás: hétköznaponként 8.00-16.00

**Engedélyezett férőhelyszám a nappali ellátás klubjaiban:**

* 1073 Budapest Akácfa u. 61. 90 fő – integráltan demens nappali ellátás
* 1075 Budapest Dohány u. 22-24. 60 fő
* 1077 Budapest Király u. 97. 90 fő
* 1071 Budapest Peterdy u. 16. – 90 fő – integráltan demens nappali ellátás
* 1071 Budapest Dózsa György u. 46. – 90 fő

**Étkeztetés ideje:** 1100 -1400-ig

**Étkezés rendelése:**  a szolgáltatóval egyeztetett időpontban

**Rendelés módosítása:** folyamatosan

**Szünetelés, távollét bejelentése:** előző héten

**Intézményi térítési díjak**

A nappali ellátás térítési díját az önkormányzat mindenkori hatályos rendelete határozza meg. Az Képviselő-testület döntése alapján az idősek nappali ellátása Erzsébetvárosban jelenleg ingyenes.

Az étkeztetés intézményi személyi térítési díjait az önkormányzat mindenkori hatályos rendelete határozza meg. A díjszabás a nappali ellátások telephelyein kifüggesztve áttanulmányozható.

Az étkezés lemondása a személyes gondoskodást nyújtó szociális ellátások térítési díjáról szóló 29/1993. ( II. 17.) Kormányrendelet alapján történik.

A lemondás elmulasztása esetén az étkezés térítési díját meg kell fizetni. Ez alól kivételt képez a kórház, vagy olyan váratlan esemény, amely akadályozta a bejelentés tényét.

**Felvétel:**

Kérelemre történő felvétel a törvényi előírások szerint. Étkezés esetén jövedelemvizsgálat szükséges.

**Étkezés*:***

* naponta meleg ebéd
* hétvégenként meleg ebéd
* diétás étrend - orvosi javaslat alapján.

**Általános szolgáltatások:**

Minden klubtag részt vehet a klubtagság vagy a vezetőség által szervezett rendezvényeken, igénybe veheti az intézmény szolgáltatásait, használhatja a rehabilitációs részleg berendezéseit, felszereléseit, szociális és más jellegű információkhoz juthat az Internet segítségével.

A nappali ellátást nyújtó intézmények szolgáltatásai különösen

* szabadidős programok szervezése (a klubokban szervezett rendszeres (kézműves foglalkozások, rajzszakkör, Nagyi-net foglalkozás, könyvtári órák, újságszerkesztés, filmvetítés) és esetenkénti (zenés délután, ismeretterjesztő előadások, múzeum látogatás, kirándulás) segíti az aktivitás, a napi életritmus megőrzését.
* szükség szerint az egészségügyi alapellátás megszervezése, a szakellátásokhoz való hozzájutás segítése: (a rendszeres mozgással járó foglalkozások, mint például a jóga, szenior tánc, meridián torna, csoportos torna, csikung, illetve egészségnevelő előadások) az egészséges életmód, az állóképesség megőrzése, a betegségek kialakulásának megelőzése érdekében szervezett tevékenységek a klubokban.
* hivatalos ügyek intézésének segítése,
* életvitelre vonatkozó tanácsadás, életvezetés segítése,
* speciális önszerveződő csoportok támogatása, működésének, szervezésének segítése: építve a klubtagok igényeire, nosztalgia dalkör, színjátszó kör, irodalmi-, és dalkör működik a klubokban.

A klubon belüli szolgáltatások, programok ingyenesen vehetők igánybe az ellátottak által.

Az **intézményen kívüli programok** esetében a programok szervezése költségtérítést nem von maga után, ám a részvételhez kapcsolódó díjakat (pl.: közlekedési költség, belépődíj, étkezés költsége stb.), amennyiben a Humán Szolgáltató nem jelzi azok ingyenességét, a programon résztvevő fizeti.

Klubtag lehet minden kerületi lakos, aki idős vagy rokkant, ellátásunkat igényli és a közösség életéhez alkalmazkodni képes.

A környezetünk tisztasága a ruházat és a test ápoltsága, tisztán tartása mindannyiunk érdeke. A fürdőszobákat, a zuhanyzókat szükség szerint lehetőleg délelőtt 900 és 1100 óra között, délután 1500 és 1600 óra között lehet használni (használat után a helyiséget tisztán adjuk át).

A mosókonyha szolgáltatásait indokolt esetben vehetik igénybe a klubtagok!

Nappali szolgáltatás esetén megszűnik az intézményi jogviszony, ha a szolgáltatást igénybevevő a Házirendet súlyosan megsérti, vagy az ellátást lehetetlenné teszi.

Az ebédlőben folyamatos étkezést tudunk biztosítani. Az étkezés ideje alatt kerüljük a hangos beszédet. Várakozni, látogatókat fogadni a klubterem társalgó részében lehet, a nyitva tartás teljes idejében. A közösség minden egyes tagja képességeihez mérten önként részt vehet a klub életével kapcsolatos tevékenységekben, munkafeladatokban (énekkar, zenekar, torna, tálalás, teremrendezés, díszítés, ruhatár, portai szolgálat, stb.).

Önálló kezdeményezéseivel hozzájárulhat környezetünk szépítéséhez (barkácsolás kézimunka, szabás-varrás, kertgondozás, stb.) A testi-lelki egészség a fizikai erőnlét megtartása érdekében rendszeres testmozgást végezhet. A szellemi, kulturális és szórakozási lehetőségek közül a foglalkoztatás-szervezők a következőket ajánlják:

* Író-olvasótalálkozó, kis koncertek, diavetítések, előadások, kreatív foglalkozások (varrás, kerámia, festés), szívesen fogadunk önálló ötleteket, programszervezéseket.
* Tanácsadások (orvosi, életvezetési, geriátriai)
* Kirándulások, üdülések szervezésében való közreműködés
* Szolgáltatások – (fodrászat, kozmetika, manikűr, pedikűr).
* Újságok, folyóiratok, hanglemezek, audio és videó kazetták, társasjátékok, dominó.
* Internet használat

**Az együttélés szabályaival kapcsolatos jogok és kötelezettségek**

1. Az ellátott a Házirendben meghatározott jogait úgy gyakorolhatja, hogy

* azzal mások érdekeit nem sérti,
* azzal nem veszélyezteti saját és társai, valamint az intézmény dolgozóinak egészségét, testi épségét,
* mást nem akadályoz jogai gyakorlásában.

A Házirend a fentiek érvényesülése érdekében tartalmaz korlátozásokat az egyes jogok gyakorlására vonatkozóan.

Általános magatartási szabályok:

* Az intézmény ellátottainak és dolgozóinak egymáshoz való viszonya a személyes tiszteletre épül, mely alapján elvárás a kölcsönös tapintat, udvariasság és a tolerancia.
* Az intézmény ellátottainak jogait az intézmény dolgozói és az ellátottak egymás között is kötelesek tiszteletben tartani.
* Az ellátottak és a dolgozók kötelesek kiemelt figyelmet fordítani a személyi tulajdon védelmére.
* Az intézmény ellátottai és dolgozói számára tilos az intézményben, valamint az intézményen kívüli szervezett programokon alkohol, kábító és bódító szerek fogyasztása, tilos az intézményben az ilyen állapotban való megjelenés és tartózkodás, valamint az ilyen szerek intézménybe való bevitele.
* Ittas állapotban az intézményben tartózkodni nem lehet.
* Dohányozni az intézmény belső tereiben szigorúan tilos.

1. Az klubban tartózkodás során a z igénybevevők jogaival kapcsolatos szabályok

Az intézmény köteles tiszteletben tartani az ellátottak:

* személyiségi jogait,
* a szabad vallásgyakorláshoz való jogát, valamint
* jogát az élethez, az emberi méltósághoz, a testi épséghez és a testi-lelki egészséghez.

Az intézmény köteles biztosítani a jogok érvényesüléséhez szükséges feltételeket.

1. Adatvédelem

Az ellátottakat megilleti személyes adatainak védelme, valamint a magánéletükkel kapcsolatos titokvédelem.

Az intézménynek az ellátottak személyes, valamint különleges adatait úgy kell nyilvántartania és kezelnie, hogy az maradéktalanul megfeleljen az információs önrendelkezési jogról és az információszabadságról szóló 2011.évi CXII. törvényben foglaltaknak.

1. A vélemény-nyilvánítási jog és annak gyakorlása

Az intézmény biztosítja az ellátottak számára az érdekvédelemhez, valamint a szabad vélemény-nyilvánításhoz való jogot. Az ellátott a vélemény-nyilvánítási jogával úgy élhet, hogy azzal nem sértheti a többi ellátottnak, valamint az intézmény dolgozóinak személyiségi jogait és emberi méltóságát. Az ellátott joga, hogy az emberi méltóság tiszteletben tartásával szabadon véleményt nyilvánítson, tájékoztatást kapjon, javaslatot tegyen, kérdést intézzen az intézmény vezetőjéhez, dolgozóihoz.

**Az intézményi jogviszony megszűnik**

Az intézményi jogviszony megszűnik

* az intézmény jogutód nélküli megszűnésével,
* a jogosult halálával,
* az ellátás igénybevevője és az intézmény között az ellátás igénybevételéről szóló (Szt. 94/C §-a szerinti) megállapodás (továbbiakban: megállapodás) felmondásával. A megállapodást felmondására az alábbiak szerint kerülhet sor:
  + az ellátott, illetve törvényes képviselője indokolás nélkül,
  + az intézményvezető az alábbi esetekben:
    - az ellátott másik intézményben történő elhelyezése indokolt vagy további intézményi elhelyezése nem indokolt,
    - az ellátott a házirendet súlyosan megsérti,
    - az ellátott önmagával és társaival szemben veszélyeztető magatartást tanúsít,
    - az ellátott, a törvényes képviselője vagy a térítési díjat megfizető személy térítésidíj-fizetési kötelezettségének az Szt. 102.§-a szerint - nem tesz eleget.

A megszűnésből adódó esetleges további intézkedéseket a Humán Szolgáltató az Szt. előírásai szerint teszi meg.

**Főbb kötelezettségek az érdekvédelem területén:**

Az ellátás igénybe vételekor megismertetjük a Házirendet az ellátást igénybe vevővel. A telephelyeken a szakmai vezető gondoskodik a Házirend jól látható helyen való kifüggesztéséről, annak a folyamatos hozzáférhetőségéről. Az Igazgató kivizsgálja a panaszokat, meghozza a szükséges döntéseket, döntéséről tájékoztatja az érintetteket.

Kérjük ötleteikkel, tanácsaikkal forduljanak hozzánk bizalommal. Kulturált környezetben, kulturált magatartással járuljanak hozzá a nyugodt légkör megteremtéséhez, legyünk egymáshoz udvariasak, előzékenyek, segítőkészek. Kerüljük a vitákat, veszekedéseket, hangoskodásokat, gorombaságokat. Óvjuk, kíméljük otthonunk berendezéseit, felszereléseit!

Az ellátás minőségéről, a szolgáltatások nyújtásáról kérjük, tegyék meg észrevételeiket, javaslataikat, jelezzék, ha panaszuk van az ellátást illetően. A felmerülő vitás kérdésekben kereshetik a szolgáltatásvezetőket, az ellátottjogi képviselőt (Ellátottjogi képviselő: Sajtos Éva;   
Telefonszám: 06-20-489-96-57; E-mail: [sajtos.eva@jogvedok.hu](mailto:sajtos.eva@jogvedok.hu)), illetve az illetékes felügyeleti szervet.

**Köszönjük, hogy segítik munkánkat, köszönjük,**

**hogy betartják a Házirendet.**

A Házirend a szociális igazgatásról és a szociális ellátásokról szóló 1993. évi III. törvény útmutatásai szerint, a személyes gondoskodást nyújtó szociális intézmények szakmai feladatait és működési feltételeit meghatározó 1/2000. (I. 7) SZCSM. rendelet alapján, valamint az Erzsébetváros Önkormányzat Képviselő-testületének mindenkor hatályos szociális rendeletének helyi sajátosságok figyelembe vételével készült.

Budapest, 2015. június 16.

Mikulás Franciska

igazgató

A házirendet Budapest Főváros VII. kerület Erzsébetváros Önkormányzatának Képviselő-testülete a …./2015 () sz. határozatával jóváhagyta.